title: Party in the U.S.A.

text: Kappaleen kirjoittivat Dr. Luke, Claude Kelly ja Jessica Cornish. Alun perin Cornishin piti esittää kappale, mutta kun se annettiin Cyrusille, sama kirjoitusryhmä muokkasi sanat uudelleen niin, että siitä tuli pääasiallinen teema Cyrusin yhteiselle vaatelinjalle yhdessä muotisuunnittelija Max Azrian kanssa. Näitä tuotteita myydään yksinomaisesti Wal-Mart -kaupoissa. Jotta kappale innostuttaisi myös kuulijoita, Dr. Luke, Kelly ja Cornish keskittyivät säveltämään kivan, nopeatempoisen kappaleen, joka heijastaa Cyrusin persoonallisuutta. "He tuntevat maksavansa hienosta kokemuksesta, mutta he maksavat myös artistista", Kelly sanoi kappaleen faneille. Jotta kappaleesta tulisi Mileyn tyylinen, niin Kelly päätti jäljitellä siihen Cyrusin kirjoitustyyliä: "Se on sama kappale eri näkökannalta katsottuna, sinun täytyy vain löytää ainutlaatuinen näkökanta." Cyrus piti kappaleesta ja valitsi sen EP-levylleen "The Time of Our Lives" osaksi myös sen takia, koska tarvitsi uusia kappaleita. Cyrus on kertonut, ettei "Party in the U.S.A." ole sellaista musiikkia, mitä hän normaalisti laulaa. Hän kuvaili kappaletta "kokonaan Amerikkalaiseksi kappaleeksi." Marraskuussa Cyrus myönsi, ettei ole koskaan kuullut Jay-Z:n kappaletta, josta kappaleessa puhutaan. Kappale valittiin "The Time of Our Livesin" ensimmäiseksi singleksi mutta ei kuitenkaan oletettu, että kappale menestyisi mitenkään. Radioissa kappale kuultiin ensimmäisen kerran 29. heinäkuuta 2009 internetissä laittoman julkaisun vuoksi. 3. elokuuta 2009 kappale julkaistiin myös muualla kuin radioissa ja kappaleen digitaalinen lataus oli mahdollista 11. elokuuta 2009 lähtien.


title: Party in the U.S.A.

text: "Party in the U.S.A." on tyylilajiltaan dancepoppia, ja sen kesto on kolme minuuttia ja kaksikymmentäkaksi sekuntia. Kappaleeseen on sovitettu myös R&B:tä ja pop-musiikin elementtejä. "Billboardin" Michael Menachem oli sitä mieltä, että kappaleessa on pieniä vaikutteita reggaesta. Kappale on tasatempoinen kohtuullisella tempolla: tempo on 96 lyöntiä minuutissa. Kappale on kirjoitettu F-duuriin, mutta Cyrusin laulu heittelehtii F3:n ja D5:n välillä. Kappaleessa esiintyy sointukulku F–Am–Dm–C.


title: Party in the U.S.A.

text: Kappaleen "Party in the U.S.A." sanat on kirjoitettu minä-muodossa. Kappaleen sanat kertovat Cyrusin muutosta Nashvillesta, Tennesseestä Hollywoodiin, Kaliforniaan. Säkeistöissä hän kertoo tapahtumista saapueessaan Hollywoodiin, kuten hänen vaatteidensa tiirailua, mikä saa hänet tuntemaan koti-ikävää ja pelokkaaksi. Ennen jokaista kertosäkeistöä Cyrus kuuntelee lempikappaleitaan: ensimmäisessä säkeistössä Jay-Z:n kappaletta ja toisessa säkeistössä Britney Spearsin kappaletta. Tämä johtaa siihen, että nämä kappaleet saavat hänet tuntemaan itsevarmemmaksi. Vicki Lutas "BBC:stä" tulkitsi kappaletta näin: "Vaikka se kuulostaakin säpsähtäneeltä, niin lempparilaulusi voi saada olosi tuntemaan paremmaksi ja itsevarmemmaksi, vaikka et oikeasti olisikaan."


title: Party in the U.S.A.

text: "Party in the U.S.A." sai positiivisen vastaanoton kriitikoilta. Michael Hann brittiläisestä sanomalehdestä "The Guardianista" oli sitä mieltä, että kappale on söpö pop-kappale. Myöhemmin arvostellessaan Wonder World Touria hän nosti yksityiskohtaisesti esiin sen, että kappale on muistutus siitä, että väärennetyn popin ei tarvitse olla paha asia – jos väärennös on tarpeeksi hyvä. Jaime Gill "Yahoo! Musicista" sanoi: "Cyrusin onneksi [muut kappaleet EP:ltä "The Time of Our Lives"] karkaavat aivoistasi, kun kertosäkeistön viimeiset soinnut ovat käsillä, joka tarkoittaa sitä, että luultavasti [ihmiset] tulevat muistamaan reippaasti loistavan hitin 'Party in the U.S.A.'" Mikael Wood "Time Out" -lehdestä kuvaili kappaletta "voittajamelodiaksi [...] mikä todistaa, että Miley voisi olla paljon parempi räppäri kuin mitä olettaisi". Bill Lamb "About.comista" antoi neljä tähteä viidestä Cyrusin laululle kappaleessa. Hän ennusti, että se voisi laajentaa hänen "fanimääräänsä, kun hänestä hitaasti tulee aikuinen pop-laulaja". Heather Phares "Allmusicista" nimitti kappaleen yhdeksi parhaimmista EP:llä löytyvistä kappaleista.


title: Party in the U.S.A.

text: Erik Ensrst "The Milwaukee Journal Sentinelista" sanoi, että kappale oli "naurettavan tarttuva". Jessica Holland "The Observeristä" uskoi, että "Party in the U.S.A." on yksi EP-levyn kohokohdista. Michael Menachem "Billboardista" huomautti, että kappale oli Cyrusin yksi viihdyttävimmistä kappaleista tähän asti. Menachem jatkoi: "[Dr. Luke] piikittää kappaleen energialla, muistellen Robynia ja aikaista Gwen Stefania." Ryan Brockington "The New York Postista" sanoi, että vaikka kappale olikin enemmän valtavirtaa edustava kuin hänen aiemmat singlensä, niin hän ei vihannut sitä. Vicki Lutas "BCC:stä" kuvaili kappaletta "henkäisyksi raikasta ilmaa".


title: Party in the U.S.A.

text: Cyrus otti yhteyttä Chris Applebaumiin kuvatakseen musiikkivideon singlelle. Cyrusilla oli jo ajatuksia musiikkivideota varten, jotka olivat "kiillokasta, tyylikästä valkoista roskaa." Cyrus kertoi Applebaumille, että hän halusi antaa kunnianosoituksensa yhdelle lempielokuvistaan nimeltään "Grease" (1978) ja vanhempiensa seurusteluajoille. Videon suunnittelun kehittyessä he saivat idean, että musiikkivideon yksi kohtaus muistuttaisi elokuvasta sitä kohtausta, jossa John Travolta laulaa kappaleen "Sandy". Kyseisessä kohtauksessa Travolta nousee autosta ja jatkaa matkaansa läheisessä puistossa oleville keinuille, jossa hän esittää loppukappaleen eräänlaisen mainoksen pyöriessä hänen takanaan. Tulkitakseen vanhempiensa seurusteluaikoja Cyrus ja Applebaum nimesivät videolla esiintyvän drive-in teatterin nimestä "Kentucky drive-in" nimeen "Corral Drive-In", sillä siellä hänen vanhemmillaan oli treffit. "Lisäykseksi vielä, että Mileyn äiti Tish ajoi ennen vuoden '79 mustaa Pontiac Firebirdiä "Konna ja Koukku" -elokuvan tyyliin (1977), ja se on selvästi se auto, jolla Miley saapuu paikalle", Applebaum kertoi.


title: Party in the U.S.A.

text: Video alkaa kohtauksella, jossa Cyrus hyppää ylös autosta saavuttuaan drive in - teatteriin. Auto on sama, jota hänen äitinsä ajoi, kun Miley oli nuorempi. Cyrusilla on päällään minishortsit, ruskea hihaton toppi, mustat rintaliivit ja cowboy-saappaat. Heti autosta noustuaan hänen ympärillään on neljä hänen ystäväänsä. Yksi teini-ikäinen nousee erään auton takaluukusta, ja jotkut tanssivat. Kävellessään he tervehtivät muutamaa tuttua. Cyrus nousee lava-auton lavalle ja alkaa laulaa sen päällä mikrofoni kädessään ja tanssii ystäviensä kanssa. Seuraavaksi Cyrus nähdään nojaamassa seinään, jossa on teksti "Corral Drive-In". Videolla näytetään hänen nojaamassa seinään sekä kävelemässä eteenpäin niin kuin videon alkupuolella ennen kuin nousi lava-auton lavalle laulamaan. Suurelle seinälle ilmestyy suuri Yhdysvaltain lippu, jonka taustalla Cyrus laulaa mikrofonin kanssa. Tämän jälkeen näytetään Cyrus ja taustatanssijat/ystävät saman teatterin edessä yöaikaan keinumassa ja kiipeilemässä kiipeilytelineissä. Videon lopussa näytetään, kun hän esiintyy mikrofonin ja taustatanssijoiden kanssa yleisön edessä. Taustalla on Yhdysaltain lippu, ja sen yläpuolella hohtaa kirjaimet "USA".


title: Party in the U.S.A.

text: 23. syyskuuta 2009 näytettiin "Tanssii tähtien kanssa" -sarjassa 90-sekuntia kestävä esimakuvideo musiikkivideosta. Samana päivänä video nähtiin ensi kerran ABC:n Music Loungella. Jocelyn Vena MTV:ltä sanoi: "Video on muistutus Cyrusin live-esiintymisestä Teen Choice -palkintogaalassa kesällä, jolloin hän esitti kappaleen — miinustaen tankotanssin." Bill Lamb "About.comista" oli sitä mieltä, että video täsmäsi melkein täydellisesti teeman ja laulun soundiin. MTV:n järjestämän gallupin mukaan mielipiteet vaihtelivat: Jotkut olivat sitä mieltä, että "eivät tunteneet kappaletta" monista syistä, kun taas jotkut nauttivat videon energisyydestä, ja heidän mielestään videoon lisätty pieni seksikkyys oli terve edistyminen Cyrusille. Vuoden 2010 MuchMusic Video Awards-gaalassa video voitti palkinnon gategoriassa Paras kansainvälisen artistin video ja oli ehdokkaana gategoriassa People's Choice: Lemppari kansainvälinen video, mutta hävisi sen Adam Lambertin kappaleen "Whataya Want From Me" musiikkivideolle.


title: Party in the U.S.A.

text: 10. elokuuta 2009 Cyrus esitti kappaleen "Party in the U.S.A." ensimmäistä kertaa livenä Teen Choice -palkintogaalassa. Esityksen puolivälissä taustatanssijat kuljettivat Cyrusin eteen jäätelökärryn , jonka päälle Cyrus astui. Keskeltä kärryä lähti tanko, jonka ympärillä Cyrus tanssi jonkin ajan. Monet krtiitikot olettivat sen olevan tankotanssia. Cyrus kuvaili esitystään näin: "Esitykseni tänään on hauska, mutta halusin sen jotain olevan jotakin enemmän. 'Se tuo uudelleen mieleen, mistä minä tulen. Olen niin ylpeä siitä.'" Esitys sai negatiivisen vastaanoton kriitikoilta, sillä monet olivat sitä mieltä, että esitys oli liian "rivo" teini-ikäisten palkintogaalaan, joka sai Walt Disney Companyn pidättäytymään esityksestä. Ian Drew "US Weeklystä" sanoi: "Hänellä on jo riskialtis kuva, joten se ei ollut juurikaan kannattavaa. Niin Britney [Spears] häipyi. Muut kriitikot puolustivat Cyrusia. Apryl Duncan "About.comista" oli sitä mieltä, että katselijoiden tulisi kiinnittää huomiota Cyrusin kuuden palkinnon voittoon kehuilla, eikä kinnittää huomiota esityksen seksuaalisuuteen. Tangon negatiivisten huomioiden takia jäätelökärry korvattiin hotellikärryillä Cyrusin kiertueella.


title: Party in the U.S.A.

text: Vuonna 2010 Cyrus esitti kappaleen "The Today Show'ssa" ja "VH1 Divas" -tapahtumassa Yhdysvalloissa. Talvella hän mainosti singleään Isossa-Britanniassa 95.8 Capital FM's Jingle Bell Ball -tapahtumassa. Hän esitti sen Britannian kuninkaalliselle perheelle, ja keskusteluohjelmissa "Alan Carr: Chatty Man", ja "The Late Late Show". 29. toukokuuta 2010 Cyrus esitti kappaleen livenä Lissabonissa, Portugalissa Rock in Rio -konsertissa ja 6. kesäkuuta Madridissa, Espanjassa. Hän on esittänyt kappaleen myös muutamilla yöklubeilla: Pariisissa, Ranskassa yöklubilla nimeltään 1515 Club, ja Lontoossa, Englannissa sijaitsevissa yökerhoissa nimeltään Heaven ja G-A-Y. Cyrus esitti kappaleen "Good Morning Americassa" ja MuchMusic Video Awards -palkintogaalassa. MMVA-esityksessä näyttäytyi myös Justin Bieber yhtenä pyöräilijöistä. 21. kesäkuuta Cyrus esitti kyseisen singlen ja muita kappaleitaan konsertissa House of Bluesissa, joka sijaitsee Los Angelesissa, Kaliforniassa.


title: Party in the U.S.A.

text: Cyrus esitti kappaleen kaikissa konserteissa kiertueellaan Wonder World Tour. Kiertue alkoi syyskuussa 2009 ja päättyi saman vuoden joulukuussa. Kappale esitettiin myös "Wonder World Touria" seuranneella konserttikiertueella Gypsy Heart Tour. Cyrusin ensimmäinen maailmankiertue, Bangerz Tour, sai alkunsa helmikuussa 2014 ja "Party in the U.S.A." kuului kiertueen settilistaan.


title: Natalja Gurova

text: Natalja Gurova (o.s. Kovalenko, s. 1976) on kazakstanilainen riistamaaliampuja ja maailmanmestari.


title: Natalja Gurova

text: Gurova on saavuttanut MM-kilpailuissa kaksi kultaa ja pronssin naisten sarjassa. Lisäksi tyttöjen sarjassa hän on saavuttanut pronssia.


title: Luigi Colani

text: Luigi Colani (alkujaan Lutz Colani, s. 2. elokuuta 1928 Berliini) on saksalainen teollinen muotoilija.


title: Luigi Colani

text: Ensisijainen ominaispiirre hänen malleilleen on pyöristetty, orgaaninen muoto, jotka hänen mukaansa ovat luonnonmukaisempia ja ergonomisesti parempia kuin perinteiset mallit. Monet hänen pienimmistä malleistaan ovat massatuotantoa ja myynnissä, mutta hänen isoimpia suunnitteluja ei ole valmistettu. Hän on saanut lukuisia design-palkintoja.


title: Luigi Colani

text: Colani asuu Karlsruhessa, Saksassa. Hänen poikansa Solon Luigi Lutz on myös työskennellyt suunnittelijana.


title: When I Look at You

text: When I Look at You on yhdysvaltalaisen laulaja-näyttelijä Miley Cyrusin toinen single hänen EP-levyltään "The Time of Our Lives" (2009). Kappaleen on kirjoittanut Hillary Lindsey ja John Shanks, joka on myös tuottanut kappaleen. Kappale julkaistiin 1. maaliskuuta 2010 ja levy-yhtiönä toimi Hollywood Records. Kappaleen remix-versio nimmeltään "Te Miro a Ti" julkiastiin myöhemmin, mutta sen esittää espanjalainen laulaja David Bisbal. Siinä Cyrus laulaa osansa englanniksi ja Bisbal sekä englanniksi -että espanjaksi. "When I Look at You" joka julkaistiin myös elokuvan "The Last Song" pääasiallisena soundtrackina. Kappaletta käytettiin myös elokuvan mainostamiseen. Instrumentointi perustuu pääasiassa pianoon, kun taas sanat puhuvat unelmamiehestä.


title: When I Look at You

text: "When I Look at You" sai hajaantuneita mielipiteitä kriitikoilta, eikä yltänyt samanlaiseen suosioon kuin sen edeltäjäsingle "Party in the U.S.A." "When I Look at You" sijoittui sijalle kuusitoista Billboard Hot 100 -listalla ja kolmenkymmenen parhaan joukkoon Australiassa, Kanadassa ja Uudessa-Seelannissa. Kappaleen musiikkivideon ohjasi Adam Shankman. Siinä Cyrus soittaa koko ajan pianoa eri paikoissa, kuten metsässä ja rannalla. Kaikki nämä paikat esiintyivät myös elokuvassa. Videosta julkaistiin myös kaksi muuta eri versiota: Yksi, jossa korvattiin muutamat kohtaukset alkuperäisestä "The Last Songin" kohtauksilla ja toinen, jossa esiintyy myös Bisbal. Cyrus on esittänyt kappaletta monta kertaa livenä, kuten ensimmäisellä maailmankiertueellaan Wonder World Tour (2009).


title: When I Look at You

text: "When I look At You" on ensimakua tulevasta "The Last Song" -elokuvasta. "The Last Song" ilmestyi keväällä 2010, ja Miley esittää elokuvan pääosaa; kapinoivaa teinityttöä, joka joutuu muuttamaan isänsä luokse vaikka ei edes tunne häntä juuri ollenkaan. Cyrus kertoi haastattelussa näin: ""When I Look at Youn" piti alun perin tulla uudelle levylleni ("The Time Of Our Lives"), jota olen äänittänyt Savannahissa. Kuuntelimme sen, ja se sopi täydellisesti elokuvaan." Shankman kertoi kappaleesta näin: ""When I Look at Youn" musiikkivideon perustana oli sitoa elokuva musiikkivideoon ja kappaleeseen, joka on aika huikea. Lisäksi halusimme lisätä siihen Mileyn suhteen pianoon ja musiikkiin, Liamiin, sekä itse kappaleeseen." Shankman kertoi myös musiikkivideon ja elokuvan tekemisestä Liamin ja Mileyn kanssa: "Mileyn ja Liamin kanssa on ollut ilo työskennellä, koska he olivat koko kesän yhdessä. Heidän kemiansa oli upea elokuvassa, ja he toivat sen suoraan musiikkivideoon." Liam oli taas sitä mieltä, että "video tavallaan päättää koko kesän, jona olemme tehneet elokuvaa. Se herättää tunteita." Musiikkivideon tekoon liittyvä klippi ja itse musiikkivideo löytyy "The Last Songin" ekstra-materiaalista.


title: When I Look at You

text: Laulu on saanut paljon positiivista palautetta. "Variety" - viihdelehden Lael Lowenstein kutsui singleä "melkein väistämättömäksi hittisingleksi". "Allmusicin" Heather Phares sanoi seuraavanlaisesti: "Kun hän antaa hänen [...] balladilaulunsa kuulua, Cyrus todella säkenöi." Phares jatkoi, "Hän on yhtä onnistunut muissa EP:n balladeissa". Bill Lamb "About.comista" oli eri mieltä kommentoiden: "nämä kaksi balladilaulua 'When I Look At You' ja 'Obsessed,' tuntuvat hukkaan heitetyiltä. Miley Cyrus teki suuren hitin paljon inspiroivasta kappaleestaan 'The Climb,' mutta nämä balladit ovat kuin huuhdeltu hukkaan hänen omaperäisen äänensä takia, balladit tuntuvat vain yksinkertaisen tavallisilta." Michael Hann "The Guardian" -nimisestä sanomalehdestä vertaili "When I Look at Youta" yhdeksi "huonoimmista balladeista" "The Time of Our Lives" -EP:llä. Joka tapauksessa kappale voitti vuoden 2010 Teen Choice Awardin kategoriassa "Choice musiikki: Rakkauslaulu".


title: When I Look at You

text: Musiikkivideon on ohjannut Adam Shankman, joka myös tuotti elokuvan "The Last Song". Musiikkivideo julkaistiin virallisesti 21. helmikuuta 2010 ABC Family-kanavalla, mutta se julkaistiin internetissä jo 11. syyskuuta 2009. Videosta julkaistiin myös kaksi muuta eri versiota alkuperäisen videon lisäksi: Yksi, jossa korvattiin muutamat kohtaukset alkuperäisestä "The Last Songin" kohtauksilla ja toinen, jossa esiintyy myös David Bisbal, espanjalainen laulaja, joka teki remix-version kappaleesta.


title: When I Look at You

text: Musiikkivideo alkaa kohtauksella, jossa Cyrus soittaa mustaa pianoa pitkän laiturin päässä. Hänellä on yllään valkoinen mekko. Mies kävelee kohti laituria ja kohtaa pianon puolivälissä laituria, Cyrus ei ole pianon ääressä. Mies on Liam Hemsworth, joka esittää Will Blakeleetä elokuvassa "The Last Song". Videolla vaihtelevat kohtaukset Cyrusista laulamassa, soittamassa pianoa ulkona eri paikoissa erivärisissä mekoissa, sekä romanttiset kohtaukset elokuvasta. Yhdessä kohtauksessa Cyrus ja Hemsworth suutelevat heinäpellolla. Viimeisessä kohtauksessa piano seisoo yksin laiturilla.


title: When I Look at You

text: Jocelyn Vena "MTV Newsistä" onnitteli Shankmania siitä, että oli saanut kuvattua romanssin musiikkivideossa. Hän kommentoi: "Cyrus on ehdottomasti kasvamassa, tätä hän on yrittänyt todistaa maailmalle jo jonkin aikaa. Ja vaikka klipeissä ei olekaan mitään erityisen räväkkää, niin tuntemus näyttää, että Cyrus on suurimmaksi osakseen valmis jättämään Hannah Montanan taakseen." Jefferson Reid "E!stä" arvosteli kohtia, joissa käytettiin elokuvassa esiintyviä kohtauksia ja sanoi, että ne kohentavat tuotannon arvoa, "mutta auttaa myös pitämään asiat helppoina silmille".


title: When I Look at You

text: Cyrus esitti kappaleen vuoden 2009 Wonder World Tour-kiertueellaan, joka oli hänen ensimmäinen maailamkiertueensa. Hän esitti kappaleen jokaisella pysähdyspaikalla, jolloin hänell' oli päällään musta mekko, jossa oli pyrstömäinen takaosa. Esitys alkoi sillä, kun isoilla näytöillä esitettiin "The Last Songin" traileri; traileri sai ensi-iltansa 14. syyskuuta 2009 Portlandissa, Oregonissa, joka oli kiertueen avausilta. Trailerin päätyttyä Cyrus tuli esiin lavan alta, soittaen kappaleen alkusoittoa valkoisella pianolla. Kappaleen puolivälissä Cyrus lopetti pianon soittamisen, nousi ylös ja näytöiltä pyöri edelleen kohtauksia elokuvasta. Näytöt laskeutuivat alaspäin Cyrusin pituuden kohdalle. Cyrus kuvaili esitystä elokuvan "ensimauksi". Viimeisen kerran Cyrus esitti kappaleen kiertueellaan sen päätösiltana 29. joulukuuta 2009 Lontoossa, Isossa-Britanniassa.


title: When I Look at You

text: 24. maaliskuuta 2010 Cyrus esitti singlensä livenä American Idol -ohjelmassa, jossa hän soitti itse mustaa pianoa kappaleen toiseen säkeistöön asti. Samassa jaksossa Cyrus toimi vierailevana ohjaajana kilpailijoille. Esityksessä Cyrus oli pukeutunut valkoiseen, pitkään satiinimekkoon. Katie Byrne "MTV Newsistä" kommentoi: "Cyrus tuntui ottavan opettavansa opit myös itseensä olemalla yhteydessä yleisöön ja hakemalla katsekontakteja tässä dramaattisessa esityksessä." Monica Herrera "Billboardista" sanoi, että ohjaajana olon jälkeen Cyrus "näytti heille, miten se todella tehdään".


title: When I Look at You

text: Myöhemmin Cyrus esitti kappaleen MSN Movies-tapahtumassa, jossa hän oli myös mainostamassa elokuvaa ennen sen ensi-iltaa. Hänen ensimmäinen live-esiintymisensä, joka on näytetty televisiossa Yhdysvaltojen ulkopuolella oli Rock in Rio -konsertissa Lissabonissa, Portugalissa on 29. toukokuuta 2010. Konsertissa Cyrus näytteli paljon paljasta ihoa, joka herätti kohua mediassa. 4. kesäkuuta 2010 esittäessään kyseisen kappaleen Rock In Rio -konsertissa Madridissa, Espanjassa Cyrus esitti sen yhdessä David Bisbalin kanssa, jolloin Cyrus lauloi Englanniksi ja Bisbal Espanjaksi. Bisbal on tehnyt myös cover-version kappaleesta, ja siinä esiintyy myös Cyrus.


title: Vastavuoroinen altruismi

text: Vastavuoroinen altruismi on altruismia, jonka vaikuttimena on saada vastavuoroisesti altruismia toiselta yksilöltä auttamalla ensin tätä. Vastavuoroisen altruismin esitti terminä Robert Trivers artikkelissaan "Evolution of Reciprocal Altruism" vuonna 1971. Trivers ei määritellyt ryhmän yhteiseen hyötyyn johtavaa toimintaa, kuten yhteisiä saalistusretkiä, vastavuoroiseksi altruismiksi. Hän asetti vastavuoroiselle altruismille ainakin kolme ehtoa: toiminnan pitää auttaa saajaa, mutta aiheuttaa jonkinlaisia kustannuksia antajalle; vastapalveluksen täytyy toteutua vasta viiveellä ja sen toteutumisessa pitää olla epävarmuutta. Vastavuoroinen altruismi vaatii yksilöltä täten muun muassa muistia, pysyviä suhteita ja vakautta. Alun perin Trivers loi vastavuoroisen altruismin käsitteen evoluutiobiologisen tutkimuksen käyttöön, mutta sitä myöhemmin on sovellettu myös yhteiskuntatieteisiin.


title: Vastavuoroinen altruismi

text: Vastavuoroinen altruismi ei ole pyyteetöntä altruismia, joten voidaan esittää kysymys, onko se todellista altruismia ollenkaan, vai pelkästään verhottua itsekkyyttä.


title: Vastavuoroinen altruismi

text: Vastavuoroisen altruismin teorian kehitti alun perin Robert Trivers tarkoituksenaan kehittää teoria kuvaamaan tapauksia, joissa esiintyy altruismia sellaisten eliöiden kesken, jotka eivät ole toisilleen sukua tai kuuluvat jopa eri lajeihin. Tällaisissa tapauksissa sukulaisvalinta ei nimittäin pysty selittämään altruismia. Triversin ajatus oli, että eliölle voi olla edullista auttaa toista, jos on odotettavissa vastapalvelus tulevaisuudessa. Jos auttamisen aiheuttama haitta eliölle on pienempi kuin vastapalveluksen aiheuttama hyöty kerrottuna sen tapahtumisen todennäköisyydellä, on teosta eliölle loppujen lopuksi hyötyä ja prosessi voi tällöin kehittyä evoluutiossa. Trivers nimesi kyseisen evolutiivisen prosessin "vastavuoroiseksi altruismiksi" ().


title: Vastavuoroinen altruismi

text: Vastavuoroinen altruismi ei vaadi toimiakseen, että siihen osallistuvat eliöt olisivat sukua toisilleen tai edes saman lajin edustajia. Prosessi vaatii kuitenkin, että yksilöiden on vuorovaikutettava keskenään useamman kerran ja että niillä on kyky tunnistaa ne yksilöt, joiden kanssa ne ovat vaikuttaneet. Jos yksilöt tapaavat vain kerran elinaikaan, ei voi tietenkään olla mahdollisuutta palveluksen takaisinmaksuun. Eliöiden pitää myös kyetä tunnistamaan huijarit, jotka eivät oikeasti auta toisia, jolloin ne voivat kieltäytyä auttamasta tätä. Tällöin huijaavat yksilöt haittaavat itseään, koska jäävät avun ulkopuolelle. Filosofi ja sosiologi Edvard Westermarckin mukaan eliöiden kyvykkyys solmia ystävyyssuhteita on vastavuoroisen altruismin vaatimus. Tästä näkökulmasta ystävyys on korvaustunne, joka mahdollistaa etujen hankkimisen ja suuttumus korvaustunne, jolla suojaudutaan vaaratilanteilta. Muita vastavuoroisen altruismin kehittymiseen vaikuttavia tekijöitä ovat muun muassa yksilöiden eliniän pituus, elinpiirin laajuus, riippuvuus muista yksilöistä, riippuvuus vanhemmista, hierarkkisuus ja yhteistyö taisteluissa. Näistä korkea elinikä, suuri riippuvuus vanhemmista ja muista yksilöistä ja yhteistyö taisteluissa auttavat vastavuoroisen altruismin prosesseja syntymään. Suuri elinpiiri taas vähentää kohtaamisia samojen yksilöiden kanssa ja dominanssihierarkia vähentävät vastavuoroisuutta. Kaikkein tärkeimmät tekijät vastavuoroisen altruismin synnyssä ovat kuitenkin se, kuinka usein yksilöt kohtaavat ja kuinka symmetrisiä kohtaamiset ovat. Nämä tekijät ovat useimmiten vielä kaikkein vaikeimmin ennustettavissa olevat.


title: Vastavuoroinen altruismi

text: Italialainen Luigino Bruni jakaa vastavuoroisuuden kolmeen eri lajiin. Varovainen vastavuoroisuus on osapuolille riskitön ja järkevä yhteistyömuoto. Se on mahdollista sopimuksellisissa tiloissa eli perustuu osapuolten sopimukseen tehdä yhteistyötä. Rohkeaan vastavuoroisuuteen liittyvät sellaiset piirteet kuin tasavertaisuus, vapaus, valikoivuus, ehdollisuus ja toistuvuus. Kolmas laji on vastikkeeton vastavuoroisuus. Tässä yksilön vaikuttimena ei ole minkäänlainen vastapalvelus, vaan sisäinen palkkio, kuten mielihyvä teosta. Juuri vastikkeeton vastavuoroisuus on yhteiskuntien kannalta tärkeä laji, koska se takaa yhteistyön synnyn myös ympäristöissä, joissa vastavuoroisuuden dynamiikka on heikkoa. Pelkkä vastikkeeton vastavuoroisuuskaan ei ole yhteiskunnalle hyvästä, vaan se tarvitsee myös kahta muuta lajia, jotta yhteistyön mahdollisuus säilyisi itsekkäiden yksilöidenkin eläessä yhteiskunnan osana.


title: Vastavuoroinen altruismi

text: Vaikka prosessia on tutkittu teoreettisesti paljon, selviä käytännön esimerkkejä ei eläinten parista tunneta kovinkaan runsaasti. Tämä johtuu luultavasti siitä, että vastavuoroisen altruismin kehittymiselle vaadittavat ehdot useista kohtaamisista ja yksilöiden tunnistamisesta eivät ole erityisen yleisiä. Yksi esimerkki prosessista on veren jakaminen vampyyrilepakoiden kesken. Vampyyrilepakot käyttävät ravinnokseen verta, eivätkä selviä useampaa vuorokautta ilman ravintoa. Jos lepakko jää yöllä ravinnotta, se on vaarassa kuolla. On todettu, että lepakot ruokkivat toisia ryhmän jäseniä antaen ravinnotta jääneille osuuden verestään pelastaen nämä nääntymiseltä. Verta luovuttava lepakko kärsii itse hieman prosessissa, mutta voi odottaa saavansa itse jatkossa samankaltaisen palveluksen. Vampyyrilepakot elävät pienissä ryhmissä ja vaikuttavat toistensa kanssa pitkiä ajanjaksoja, joten vaatimukset vastavuoroisen altruismin synnylle täyttyvät.


title: Vastavuoroinen altruismi

text: Yksi esimerkki lajienvälisestä altruismista on koralliriuttojen luona elävien isojen kalojen ja näille ”puhdistajakaloina” toimivien pienimpien kalojen välinen suhde. Puhdistajakalat poistavat loisia isompien kalojen suusta ja kiduksista. Suhde on mutualistinen: pienempi kala saa ravintoa ja isompi puhdistautuu. On kuitenkin huomattu, että isommat kalat voivat joskus käyttäytyä altruistisesti pienempiä kohtaan. Jos isompi kala kohtaa saalistajan, se odottaa pienemmän kalan poistuvan suustaan, eikä nielaise kalaa ja pakene heti. Käyttäytyminen voidaan selittää sillä, että pienempi kala palaa usein isomman luokse uudestaan, jolloin isommalle kalallekin on hyödyksi huolehtia pienemmän hyvinvoinnista. Vaikka odottaminen lisääkin isomman kalan riskiä loukkaantua, sille voi olla kannattavampaa ottaa riski ja mahdollisuus tulevista puhdistuksista.


title: Vastavuoroinen altruismi

text: Vastavuoroinen altruismi esiintyy ihmisyhteisöissä monenlaisissa konteksteissa ja kaikissa tunnetuissa kulttuureissa. Ihmisillä esimerkkejä vastavuoroisesta altruismista ovat muun muassa saalistamisessa, vaaratilanteissa ja taistelemisessa auttaminen, sairaiden, loukkaantuneiden, hyvin nuorten sekä hyvin vanhojen yksilöiden auttaminen sekä ruoan, työkalujen ja tiedon jakaminen.


title: Vastavuoroinen altruismi

text: Pleistoseenin ja luultavasti jo hieman aiemmin ihmisen olosuhteet mahdollistivat vastavuoroisen altruismin synnyn vaativat olosuhteet: Ihmisen elinikä oli pitkä, he asuivat pienissä, pysyvissä ja vakaissa yhteisöissä ja yksilöt olivat suuresti riippuvaisia toisistaan. Myös yhteisöjen hierarkkisuus oli vähenemään päin.


title: Vastavuoroinen altruismi

text: Ihmisen altruistinen järjestelmä on monimutkainen. Usein huijaaminen on edullisempaa kuin vastavuoroisesti toimiminen. Systeemi suosii hienompia tapoja huijata ja siten myös taitoa huomata huijaaminen. Tällainen kehitys johtaa monimutkaisiin psykologisiin järjestelmiin, joissa jokaisen yksilön pitää osata arvioida niin itseään kuin muitakin.


title: Vastavuoroinen altruismi

text: Taipumus auttaa toisia ja muodostaa ystävyyssuhteita on edullista yhteisöissä, joissa on altruistisia yksilöitä. Valinta suosii systeemejä, joissa altruistit auttavat yksilöitä, joilla on myös samanlaisia ominaisuuksia. Yksilöt ovat altruistisempia ystäviään kohtaan kuin sellaisia yksilöitä kohtaan, joihin heillä ei ole erityistä suhdetta. Yksilön houkuttavuus ystävänä onkin verrannollinen tämän altruistisuuteen ja altruistisimpia ollaan juuri ystäviä ja kaikista altruistisimpia yksilöitä kohtaan.


title: Vastavuoroinen altruismi

text: Kun yksilö on luonut vahvoja positiivisia suhteita toisiin yksilöihin, se altistuu myös huijaamiselle. Altruisteilla pitää olla siis toimintatapa, kun he kohtaavat huijareita. Tätä kutsutaan moraaliseksi suuttumukseksi. Moraalisen suuttumuksen tarkoitus on estää huijaavien yksilöiden toiminta esimerkiksi sulkemalla heidät pois altruististen tekojen saamisesta tai jopa vahingoittamalla heitä suoraan. Huijaamista esiintyy myös hienostuneempana, jolloin huijaaja ei suoraan jätä altruistista tekoa palauttamatta, vaan tekee sen esimerkiksi hieman pienemmässä mittakaavassa kuluttaen näin vähemmän omia resurssejaan. Tämä johtaa tilanteeseen, jossa tarvitaan taitoa huomata pienetkin huijaukset, ja tilanne voi esimerkiksi suosia yksilöitä, jotka ovat epäileväisiä sellaisia yksilöitä kohtaan, jotka eivät ole altruistisia vain läheisiään kohtaan.


title: Vastavuoroinen altruismi

text: Kaiken kaikkiaan vangin dilemman ja vastavuoroisen altruismin tärkeys ihmisen evoluutiossa on johtanut hyvin monimutkaisen järjestelmän syntyyn. Esimerkiksi kun moraalinen suuttumus on valikoitunut huijaamista vastaan, valinta suosii taas valheellista suuttumusta uutena tapana huijata. Tätä ja edellistä voidaan taas kompensoida vahtimalla muita huijaamasta ja suuttumasta tai omaa huijaamista voi suojella muiden huijaamisen avulla. Järjestelmä saavuttaa nopeasti hyvinkin suuret psykologiset ja kognitiiviset mitat.


title: Vastavuoroinen altruismi

text: Ranskalaisen sosiologin Marcel Maussin tutkimusten perusteella jonkinlainen vastavuoroisuus on osa kaikkia ihmisyhteisöjä. Mauss kyseenalaisti vanhat käsitykset siitä, että kaupankäynti olisi kehittynyt vaihtokaupasta myymiseen ja käteisestä rahasta luotonantoon. Hänen mukaansa jo arkaaiset lahjajärjestelmät olivat luotollisia ja vastavuoroisia ja osoitti vaihtokauppakäytännön syntyneen vasta tämän valmiin järjestelmän päälle.


title: Vastavuoroinen altruismi

text: Vastavuoroisen altruismin on katsottu liittyvän monella tavoin yhteiskuntaan ja hyvinvointivaltioon. Seppo Heikkilän mukaan hyvinvointivaltio ilmentää ihmisten taipumusta vastavuoroiseen altruismiin sekä toimii vastavuoroisuuden periaatteella, joka intressinäkökulman rinnalla selittää, miksi ihmiset sitoutuvat yhteiskunnan järjestelmän ylläpitoon. Hyvinvointivaltioissa, kuten kaikissa yhteiskunnissakin, on altruistisia ja vastavuoroisia elementtejä, kuten köyhimpien auttaminen. Tällaiseen kansalaisten auttamiseen sisältyy aina odotus kokonaishyödystä yhteiskunnalle.


title: Vastavuoroinen altruismi

text: Matt Ridleyn tulkinnan mukaan hyvinvointivaltion voidaan sanovan rakentuvan sellaisen yhteiskuntasopimuksen varaan, joka sitoo eri ihmisryhmien etunäkökohdat yhteen. Yksilöt ja ryhmät eivät niinkään toimi edistääkseen yhteiskunnan hyvää, vaan käyttääkseen yhteiskuntaan omaksi hyväkseen. Tämä mekanismi ei toimi siis siksi, että se olisi oikein, vaan siksi, että se on hyödyllinen.


title: Vastavuoroinen altruismi

text: Vastavuoroinen altruismi liittyy läheisesti peliteoriaan ja erityisesti vangin dilemmaan. Vangin dilemmassa molemmat vuorovaikutuksessa olevat hyötyvät yhteensä eniten, jos käyttäytyvät yhteistyöhakuisesti, mutta huijaamalla yksilö saa hyödyn itselleen vahingoittaen toista. Huonoimmassa tapauksessa molemmat huijaavat ja kärsivät vähän. Hyväntahtoinen silmä silmästä -strategia on todettu muun muassa tietokoneanalyysillä menestyvimmäksi yleisesti. Strategiassa yksilö toimii ensin yhteistyöhakuisesti, mutta vastaa vastapelurin pettämiseen petoksella ja yhteistyöhön yhteistyöllä. Tämä vastaa vastavuoroista altruismia ja tuloksien on katsottu tukevan teoriaa vastavuoroisen altruismin kehittymisestä ja osoittavan, kuinka useammat kohtaamiset yksilöiden välillä voivat johtaa sellaiseen evoluutioon, johon yksittäisen kohtaamiset eivät voisi johtaa.


title: Guglielmo Ratcliff

text: Guglielmo Ratcliff on Pietro Mascagnin ooppera, nelinäytöksinen tragedia. Se esitettiin ensi kertaa 16. helmikuuta 1895 Milanon La Scalassa. Teokseen kirjoitti libreton Andrea Maffei. Teoksesta on saatavilla levytyksiä.


title: Guantánamo (täsmennyssivu)

text: Guantánamo tarkoittaa seuraavia asioita:


title: Focus (albumi)

text: Focus on amerikkalaisen Cynicin vuonna 1993 julkaistu ensimmäinen studioalbumi. Sen seuraaja, Traced in Air, julkaistiin vasta 15 vuotta myöhemmin yhtyeen jäätyä tauolle.Remasteroidun version bonuskappaleet


title: Mike Peltola

text: Mike Peltola (s. 10. syyskuuta 1974 Kokkola) on entinen suomalainen jalkapalloilija. Hän oli pelipaikaltaan vasen laitapuolustaja, mutta pystyi pelaamaan myös oikealla.


title: Mike Peltola

text: Peltolan pelaajaura ylimmillä sarjatasoilla alkoi kaudella 1992 FC Oulun reservijoukkue FC 1991:n riveissä I divisioonassa. Seuraavalla kaudella hän oli mukana FC Oulun Veikkausliigaan nousseessa joukkueessa, ja liigadebyytin Peltola pelasi 24. huhtikuuta 1994 vierasottelussa FC Kuusysiä vastaan. Kaudeksi 1995 Peltola siirtyi Vaasan Palloseuran riveihin. Kaudella 1996 hän kävi Kalmar FF:ssä, mutta palasi kaudeksi 1997 takaisin VPS:aan. Kaudella 1998 Peltola valittiin Veikkausliigan parhaaksi puolustajaksi.


title: Mike Peltola

text: Kaudet 2001–2002 Peltola edusti norjalaista FK Bodø/Glimtiä, mutta jäätyään ilman peliaikaa kaudella 2003 hän palasi Suomeen ja Helsingin Jalkapalloklubiin, jossa voitti heti ensimmäisellä kaudella Suomen mestaruuden ja Suomen Cupin. Kaudeksi 2005 Peltola teki sopimuksen AC Oulun kanssa. Hän päätti pelaajauransa AC Oulun liiganousuun syksyllä 2006.


title: Mike Peltola

text: Peltola pelasi 32 poikien maaottelua vuosina 1990–1993.


title: Raimo Raak

text: Raimo Olavi Raak (s. 19. syyskuuta 1941 Varkaus) on entinen suomalainen pesäpalloilija ja jääkiekkoilija.


title: Raimo Raak

text: Raimo Raak aloitti pesäpalloilun Puurtilan Kisa-Pojissa jo 14-vuotiaana suomensarjassa. SM-sarjassa hän pelasi seitsemän kautta ja toistasataa ottelua, ja hänet tunnettiin yhtenä kovalyöntisimmistä pelaajista. Raak saavutti SM-hopeaa 1964 ja 1965 ja on pelannut kahdessa nuorten ja kahdessa miesten Itä–Länsi-ottelussa ja lisäksi kolmessa PPL–Lehdistö-pelissä.


title: Raimo Raak

text: Jääkiekkoa Raak pelasi mestaruussarjassa kaudella 1963–1964 Warkauden Urheilijain miehistössä.


title: The Climb

text: The Climb on yhdysvaltalaisen laulaja-näyttelijä Miley Cyrusin ensimmäinen single "", josta myös single löytyy, mutta myöhemmin single julkaistiin myös Cyrusin EP-levyllä "The Time of Our Lives". Single julkaistiin 24. huhtikuuta 2009 ja sen ovat kirjoittaneet Jessi Alexander ja Jon Mabe. Kappale kertoo vaikeasta ja haastavasta, mutta kannattavasta matkasta kohti unelmaa, josta unelmoi. Kappale oli Cyrusin siihen saakka yksi harvoista kappaleista, joka on hidastyylinen. Instrumentteina ovat piano, kitara ja viulut. Kappaleesta tuli lopulta yksi Cyrusin hittisingleistä.


title: The Climb

text: Matthew Rolston ohjasi kappaleen musiikkivideon, joka nähtiin ensi kertaa Cyrusin MySpace -sivustolla 11. helmikuuta 2009.


title: The Climb

text: Musiikkivideo alkaa, kun Cyrus kävelee pitkää tietä kitara kadessään. Hänellä on hiukset kiinni ja päällään takki ja farkut. Melkein heti kuvakulma vaihtuu kitaraan, joka makaa lattiaan ja Cyrusiin joka kävelee kitaran luo ja laulaa. Hän polvistuu kitaran viereen. Tällä Cyrusilla on hiukset auki ja t-paita. Kuvakulma vaihtuu taas kitaraa kantavaan Cyrusiin, joka kävelee pitkää tietä pitkin tuulen heilutellessa hiuksia. Tie on pitkä ja jatkuu vuorienkin taakse. Cyrusin kävellessä keskellä matkaa eteen tulee kuva, johon kameraa ikään kuin sulautuu sisään, ja kuva on pieni klippi elokuvasta "". Kyseisessä pienessä pätkässä Cyrusin näyttelemä hahmo, Miley Stewart, on ratsastamassa ihastuksensa Travis Brodyn (Lucas Till) kanssa. Ennen kuin pätkä loppuu, Miley ja Travis katsovat toisiaan ja Miley nauraa. Kuva siirtyy taas Cyrusiin, joka on kitaran vieressä. Hän tarttuu kitaraan, laittaa sen kaulaansa ja alkaa soittaa. Kuva siirtyy kävelevään Cyrusiin, joka kohtaa matkan varrella maassa ruusun. Hän ottaa ruusun käteensä ja haistaa sitä. Hän heittää ruusun pois selkänsä yli päättäväisin mielin, tarttuu kitaraan ja jatkaa matkaa. Nyt kitaraa soittavaa Cyrus ei enää soitakkaan kitaraa vaan seisoo ja laulaa. Tämän jälkeen hän on taustan edessä, joka laskee numeroita viidestä alaspäin (5, 4, 3), kunnes kuvakulma vaihtuu taas. Nyt Cyrusilla on taas kitara kädessään ja hän soittaa sitä seisoen. Tietä pitkin kävelevä Cyrus näkee taivaalla tähdenlennon ja hymyilee. Kuva siirtyy taivaalle ja tämän jälkeen maahan, kun alkaa sataa. Cyrus tarttuu takkiinsa tiukemmin, mutta jatkaa matkaansa. Vasemmalla puolellaan hän näkee lauman villihevosia, jotka juoksevat Cyrusin edestä tien yli toiselle puolelle. Nyt kitaraa soittava Cyrus on lattialla istumassa eikä soita kitaraa, vaan kitara makaa hänen vieressään. Matkalla oleva Cyrus pysähtyy, laskee kitaransa ja ottaa takkinsa pois. Hänellä on nyt päällään toppi ja kaulahuivi. Edessä näkyy taas samanlainen kuva, johon kamera sukeltaa. Taas näytetään pieni pätkä elokuvasta. Pätkässä märkä Miley roikkuu kiinni köydessä veden yläpuolella. Travis on jo vedessä. Mileyllä on päällään keltainen paita ja minishortsit. Nytmusiikkivideossa nähdään "kolmas Cyrus": Cyrus, jolla on pitkähihainen paita päällään ja hänen takanaan on jonkinlainen näyttö. Sieltä tulee sama pätkä kuin tiellä. Tiellä kävelevä Cyrus istuutuu maahan ja riisuu kenkänsä. Hän ottaa kitaransa esiin ja soittaa sitä, kun hänen takanaan tulee taas samanlainen pätkä elokuvasta. Tässä pätkässä näytetään Mileyn istuvan punaisessa autossa ja työntävänsä päänsä ulos avonaisesta ikkunasta. Kuvassa näkyy puita ja aurinkoa, asioita joita Miley näkee. Kuva siirtyy taas istuvaan Cyrusiin, jolla on kitara vieressään. Nyt koko musiikkivideon aikana matkaa tekevä Miley on saapunut kallion huipulle ja aurinko paistaa kirkkaana. Hän ihastelee aurinkoa ja Cyrus laulaa lopun kappaleen kallion päällä, samalla kun näytetään klippejä jokaisesta musiikkivideossa esiintyvistä Cyruseista. Musiikkivideo loppuu, kun Cyrus, joka on istunut kitaran vieressä, on noussut ja kävelee pois jättäen kitaran siihen.


title: The Climb

text: Cyrus on esittänyt kappaleen livenä monina kertoina. Hän on esittänyt sen "Wonder World Tourin" päätöskappaleena, missä hän esitti myös 15 muuta luomustaan. Samaisella kiertueella Cyrus esitti kolme muuta löytyvää kappaletta "Let's Get Crazy", "Hoedown Throwdown" ja "Spotlight". Hän esitti sen myös Barack Obaman konsertissa Washingtonissa vuonna 2009. 25. lokakuuta 2009 Cyrus esiintyi City Of Hope -konsertissa, jossa hän esitti samoja kappaleita kuin Wonder World Tourillakin, mutta muutama kappalepoikkeus löytyi. Laulaessaan kappaletta "The Climb" Cyrus toi syöpää sairastavan pikkutytön lavalle, ja antoi myös tämän laulaa pätkän kyseisestä laulusta. Aikaisin joulukuussa 2009 Cyrus esitti hittinsä "See You Again", "The Climb" ja "Party in the U.S.A." radiokanava 95.8 Capital FM:n Jingle Bell Ballissa, Lontoon The O2-areenalla. Hän on esittänyt kappaletta myös monissa tv-ohjelmissa, kuten "Regis & Kelly", "American Idol", "The Tonight Show with Jay Leno", "Good Morning America", "Live with Regis and Kelly", "The Today Show" sekä Academy of Country -palkintogaalassa.


title: The Climb

text: Myös muut artistit ovat tehneet oman tulkintansa kyseisestä kappaleesta. Vuoden 2009 Ison-Britannian "The X-Factor" voittaja Joe McElderry esitti sen finaalissa, ja siitä tuli myöhemmin tämän ensimmäinen single. Kelly Clarkson on tehnyt myös oman tulkintansa kappaleesta. Neljätoista vuotias Thia Megia esitti oman tulkintansa televisiosarja "America's Got Talent" semi-finaalissa. Australialainen laulaja Stan Walker esitti kappaleen "Australian Idolin" seitsemännellä tuotantokaudella. Voitettuaan kilpailun hän levytti kappaleen debyyttialbumilleen.


title: Gallian sota (kirja)

text: Gallian sota () kuvaa Julius Caesarin sotaretkeä Galliassa vuosina 58–50 eaa. Latinankielinen teos käsittää kaikkiaan kahdeksan kirjaa, joista Caesar on kirjoittanut seitsemän ensimmäistä ja hänen legaattinsa Aulus Hirtius kahdeksannen.


title: Gallian sota (kirja)

text: Caesar kirjoitti seitsemän ensimmäistä kirjaa, joista kukin kuvaa aina yhden sotavuoden tapahtumat vuosilta 58–52 eaa., muistiinpanojensa perusteella talvella 51 eaa. ja julkaisi aikaisintaan seuraavan vuoden keväällä. Ensimmäinen kirja kuvaa Caesarin vuoden 58 eaa. taisteluja helveettejä ja Ariovistuksen johtamia germaaneja vastaan. Toinen kirja puolestaan käsittelee roomalaisten kamppailuja belgejä vastaan vuonna 57 eaa. Kolmannen kirjan aiheena ovat seuraavan vuoden sotatoimet alppiheimoja, Gallian rannikkoheimoja ja Akvitanian asukkaita vastaan. Neljäs kirja kertoo Caesarin vuoden 55 eaa. taisteluista germaaneja vastaan, ensimmäisestä Reinin ylityksestä ja ensimmäisestä retkestä Britanniaan. Viidennen kirjan aiheena ovat toinen sotaretki Britanniaan ja kapinaan nousseiden belgien kukistaminen Gallian puolella vuonna 54 eaa. Seitsemännen kirjan päätapahtumina ovat Vercingetorixin johtaman kapina ja sen kukistaminen, joka huipentui Alesian taisteluun 52 eaa. Aulus Hirtiuksen kirjoittama kahdeksan kirja kertoo kahden viimeisen sotavuoden tapahtumista vuosina 51-50 eaa.


title: Erkki Leppäniemi

text: Erkki Orvo Leppäniemi (s. 1. heinäkuuta 1940 Ilmajoki) on entinen suomalainen pesäpalloilija.


title: Erkki Leppäniemi

text:
Leppäniemi aloitti pesäpalloilun 1955 Laihian Liitto-Urheilijoissa ja siirtyi 1958 Ilmajoen Kisailijain joukkueeseen saavuttaen siinä SM-hopeaa 1958 ja pronssia 1960. Ulvilan Pesä-Veikkojen joukkueessa hän on pelannut vuodesta 1964 ja voittanut siinä SM-kultaa 1970, hopeaa 1967 ja 1968 sekä Suomen Cupin mestaruuden 1970.
Leppäniemi on toiminut UPV:n juniorivalmentajana ja kuulunut seuran johtokuntaan.


title: Heikki Kilpeläinen (pesäpalloilija)

text: Heikki Kalevi Kilpeläinen (s. 27. huhtikuuta 1941 Varkaus) on entinen suomalainen pesäpalloilija.


title: Heikki Kilpeläinen (pesäpalloilija)

text: Kilpeläinen valittiin Pesäpallon vuoden lukkariksi 1966. Mestaruussarjassa hän on pelannut vuodesta 1961 saavuttaen SM-hopeaa 1964 ja 1965. Itä–Länsi-ottelussa hän oli mukana kahdesti ja osallistui lisäksi neljään PPL–Lehdistö-otteluun. Nuorten SM-hopeaa on tullut 1960. Heikki on myös valmentanut seuran kakkosjoukkuetta ja kuulunut Kisa-Poikien johtokuntaan.


title: Hoedown Throwdown

text: Hoedown Throwdown on yhdysvaltalaisen laulaja-näyttelijä Miley Cyrusin toinen single . Sitä ennen samaiselta levyltä julkaistiin single "The Climb". Kappale julkaistiin 10. maaliskuuta 2009. Kappale on countrya, popia, R&B:tä sekä hip-hop musiikkia ja kappaleeseen kuuluu myös tanssiaskeleet. Koreografian suunnitteli Jamal Sims.


title: Hoedown Throwdown

text: Cyrus ei ennen "Wonder World Touria" ollut laulanut "Hoedown Throwdownia" livenä, mutta on tanssinut sen usein musiikin kanssa. 3. huhtikuuta 2009 Cyrus esitti kappaleen tanssin "Tonight with Jay Lenossa". 8. huhtikuuta 2009 Cyrus esitti tanssin myös "Good Morning Americassa", missä hän esitti myös kappaleet "Butterfly Fly Away", "Full Circle" ja "The Climb". 10. huhtikuuta 2009 Cyrus tanssi joidenkin muiden elokuvanäyttelijöiden kanssa "The Tyra Banks Show'ssa".


title: Hoedown Throwdown

text: Cyrus esitti kappaleen ensimmäistä kertaa livenä jopa laulaen "Wonder World Tourilla" yhdessä taustatanssijoiden kanssa. Päällään hänellä oli lyhyt hame. Kerran hän kutsui pikkusiskonsa lavalle ja tanssi tanssin yhdessä siskonsa kanssa. Hän piti samaa hametta laulaessaan kappaleen "Let's Get Crazy". Kappaleen jälkeen will.i.am ilmestyy isokokoiselle näytölle onnitellakseen Cyrusia ja jatkoi puhetta samalla kun Cyrus poistui lavalta. Kun hän oli puhunut puheensa loppuun, taustatanssijat tanssivat remix-version Black Eyed Peasin singlestä "Boom Boom Pow".


title: Hoedown Throwdown

text: Kappaleen musiikkivideon on ohjannut Peter Chelsom ja se julkaistiin 16. helmikuuta 2009 Disney Channelilla.


title: Hoedown Throwdown

text: Musiikkivideo alkaa mustalla taustalla, johon ilmestyy sanat "Boom Bom Clap, Bom De Clap De Clap" samaan aikaan kun Cyrus laulaa sanat. Sanat on kirjoitettu paksusti ja sinisellä värillä. Tämän jälkeen tulee nopeita, noin sekunnin kestäviä, pätkiä elokuvasta; Cyrus nyrkkeilyvaatteet päällä, tämän jälkeen valkoinen mekko päällä, tämän jälkeen Cyrusin, joka näyttää työskentelevältä maatilalaiselta, joka läpyttää käsiään musiikin tahtiin ja Hannah Montana esiintymässä. Kuva siirtyy taloon, jossa Cyrus on lavalla bändinsä kanssa ja yleisöä on katselemassa. Hänellä on päällään sininen hame, valkoinen toppi, sininen liivi ja cowboy-kengät. Lavalla on myös Mileyn ihastus Travis Brody (Lucas Till) seuraamassa esitystä sivussa. Cyrusin laulaessa "1,2,3" näytölle ilmestyy kyseiset numerot, sinisellä ja paksulla, niin kuin sanat musiikkivideon alussa. Tämän jälkeen Cyrus laulaa, ja tämän jälkeen näyttö jakautuu ikään kuin kahteen isaan. Toisella puolella on mustaa ja näkyy samalla käsialalla kertosäkeistön sanat ja toisella puolella näytetään kun Miley tanssii. Ensin tektiosuus on vasemmalla, sitten oikealla. Teksti katoaa, ja Mileytä nähdään vierekkäin kolme kertaa. Vasemman ja oikean puoleisen Mileyn tilalle tulee taas tekstiä ja tämän jälkeen näyttö jakautuu taas kahteen osaan, ensin tekstiosuus vasemmalla, sitten oikealla. Näytölle ilmestyy taas lihava teksti, jolla on kirjoitettu laulusanat. Nyt koko juhlaväki on alkanut myös tanssimaan. Tämän jälkeen näytetään taas Miley laulamassa yksin ja muut liikkuvat musiikin tahtiin. Kertosäkeistön alkaessa ensin Mitchel Musso, sitten Moises Arias, sitten Vanessa Williams, sitten Tyra Banks, ja viimeisenä Jason Earles sekä Emily Osment tanssivat kertosäkeistön puoliväliin asti. Kuva siirtyy takaisin latoon, jossa koko juhlaväki tanssii tanssia, ja Cyrus seisoo eturivissä näyttämässä mallia. Samalla näytöllä lukee sanat. Cyrus on takaisin lavalla ja yleisö laulaa "Throwdown" osuuden. Lopussa tulee taas pätkiä elokuvasta ja musiikkivideo loppuu.


title: Kullanperän koulu

text: Kullanperän koulu oli Raumalla sijaitseva peruskoulu. Koulu perustettiin vuonna 1912. Koulussa työskenteli työskenteli neljä opettajaa ja yksi keittäjä. Koulussa oli noin 30 oppilasta. Koulun toiminta päättyi vuonna 2011.


title: Martti Yli-Jaskari

text: Martti Tuomas Emil Yli-Jaskari (s. 22. maaliskuuta 1938 Nurmo) on entinen suomalainen pesäpalloilija.


title: Martti Yli-Jaskari

text:
Martti (Mara) Yli-Jaskari aloitti uransa Nurmon Jymyssä, jossa voitti nuorten Suomen mestaruuden 1955 ja 1956 sekä miesten SM-pronssia 1956 ja Pesäpallon Maakunta Cupin 1957 Etelä-Pohjanmaan joukkueessa. HoNsU:ssa Mara pelasi 1958-1964 saavuttaen SM-pronssia 1961, jolloin tuli myös toinen maakunta-cupin voitto, nyt Keski-Suomen joukkueessa. Vuonna 1963 Yli-Jaskari arvostettiin Suomen kolmanneksi parhaaksi pesäpalloilijaksi.
Jyväskylästä Mara siirtyi takaisin Pohjanmaalle, ensiksi Ilmajoen Kisailijoihin ja 1967 alkuperäiseen seuraansa.


title: Martti Yli-Jaskari

text: Yli-Jaskari pelasi kuudessa Itä-Länsi -ottelussa, kahdessa Liitto-Lehdistö -ottelussa ja 1957 Itä-Länsi B-ottelussa.sekä 5 kertaa mestarit-muu suomi ottelussa Piirinmestaruuksia kertyi kaikkiaan kahdeksan Etelä-Pohjanmaan ja Keski-Suomen alueilta.


title: Martti Yli-Jaskari

text: Maakuntaviestissä Yli-Jaskari saavutti kultakruunun 1954 Jymyn joukkueessa.


title: Vaniljasokeri

text: Vaniljasokeri on sokerista ja luonnonvaniljasta valmistettu makea mausteseos. Kotikeittiössä sitä voi valmistaa säilyttämällä vaniljatankoa ja sokeria samassa kannellisessa tölkissä. Tällaista maustettua sokeria käytetään leivonnassa ja jälkiruoissa. Sitä lisätään ruokaan vasta kiehumisen loputtua.


title: Takaisinristeytys

text: Takaisinristeytys on sukupuuttoon kuolleen lajin, alalajin tai rodun kaltaisen eläimen uudelleentuottamista risteyttämällä. Takaisinristeytymistä voi tapahtua myös itsestään. Takaisinristeyttämisen uskotaan olevan mahdollista siksi, että sukupuuttoon kuolleen eläimen geenit olisivat säilyneet selvinneen lajin tai rodun geenipoolissa.


title: Takaisinristeytys

text: Takaisinristeytys ja erityisesti sukupuuttoon kuolleiden eläinten uudelleenluominen takaisinristeyttämällä on kiistelty aihe. Yhtenevä ulkonäkö ei takaa samanlaista käyttäytymistä tai muita ominaisuuksia. Joidenkin takaisinristeytettävien eläinten alkuperäistä ekologista lokeroa, kestävyyttä ja tautienvastustuskykyä ei tunneta. Esimerkiksi alkuhärkä kuoli sukupuuttoon jo 1600-luvulla, eikä siitä ole säilynyt tällaisia tietoja.


title: Takaisinristeytys

text: Koirarotu Alsatian shepalute on jalostettu muistuttamaan hirviösutta rakenteeltaan ja luustoltaan, joskaan ei luonteeltaan. Muita susimaisen näköisiksi jalostettuja, mutta varsinaisiin susiin risteyttämättömiä rotuja ovat tamaskan, utonagan ja inuiittikoira.


title: Takaisinristeytys

text: Myös nykynaudan edeltäjää alkuhärkää on yritetty takaisinristeyttää. Suurin osa näistä eläimistä on 1920-luvulla luotua Heckin alkuhärän kantaa, joskin myös nykyaikaisia menetelmiä käyttäviä jalostusohjelmia on, kuten TaurOs Project. Myös ulkoisesti tarpaania muistuttavat hevosrotut konikponi ja Heckin tarpaani on kehitetty, joskin niiden suhdetta alkuperäiseen tarpaaniin epäillään.


title: Takaisinristeytys

text: Kvaggaprojekti pyrkii luomaan sukupuuttoon kuollutta kvaggaa muistuttavan aroseepran tyypin, jolla olisi takaosassa vähemmän raitoja.


title: Takaisinristeytys

text: Takaisinristeytystä on käytetty uudelleenluomaan myös sukupuuttoon kuolleita kotieläinrotuja, kuten cumberlandinsika.


title: Takaisinristeytys

text: Takaisinristeytymistä katsotaan joskus tapahtuvan myös villiintyneissä eläinpopulaatioissa. Ei tiedetä, johtuuko esimerkiksi villiintyneiden lampaiden, sikojen ja kaniinien alkukantaistyyppisyys siitä, että niiden esivanhemmat olivat alkukantaista rotua, vai tapahtuuko paluuta alkukantaiseen villiin tyyppiin jollain muulla tapaa luonnostaan.


title: Takaisinristeytys

text: Sikojen tiedetään villiintyvän helposti, ja ainakin Yhdysvaltoihin levinneen razorback-sian tapauksessa siat palaavat villisikamaiseen tyyppiin sekä ulkoisesti että käytökseltään ja kestävyydeltään.


title: Austre Smørskredtinden

text: Austre Smørskredtinden on Skandien Sunnmørsalpenen osaan kuuluva vuorenhuippu Norjassa. Huipun korkeus merenpinnan tasosta on 1 606 metriä. Se kuuluu Ørstan ja Strandan kuntien rajalla sijaitsevaan Smørskredtindanen vuorimassiiviin ja on kahdesta siihen kuuluvasta huipusta matalampi. Korkeampi Vestre Smørskredtinden on korkeudeltaan 1 631 metriä.


title: Ambatondrazaka

text: Ambatondrazaka on kaupunki Madagaskarissa, hallintomuodoltaan urbaanikunta. Se sijaitsee Ambatondrazakan alueella, joka on toisen tason hallinnollinen alue. Tämä puolestaan sijaitsee Alaotra-Mangoron faritrassa. Ambatondrazaka on kummankin alueen pääkaupunki.


title: Ambatondrazaka

text: Kaupunki sijaitsee maan suurimman järven Alaotran eteläpuolella.


title: Ambatondrazaka

text: Suullisen perimätiedon mukaan Ambatondrazakan perusti Randriambololona lapsineen. Ensimmäiset säilyneet dokumentit kaupungista ovat Radama I:n ajalta.


title: Ambatondrazaka

text: Ambatondrazaka on Moramangan ja Lac Alaotran välisen rautatien varrella. Kaupungissa on myös lentokenttä.


title: Kivijäätikkö

text: Kivijäätikkö on kivien peitossa oleva jäätikkö joita esiintyy yleisimmin arktisilla ja vuoristoisilla alueilla. Vuoristoissa kivijäätiköitä esiintyy puurajan yläpuolella. Eroosion synnyttämä kiviaines ovat pudonnut kallionseinämistä ja jää sementoi sitä. Samantapaista kivimateriaalia tulee jäätiköistä esiin niiden loppupäässä. Kivimateriaalin seassa voi olla erittäin isojakin lohkareita. Alapäässä lohkareiden tullessa esiin ne muodostavat jyrkän reunan.


title: Kivijäätikkö

text: Jotkin kivijäätiköt saattavat valua ja muodostaa kaarevia, aaltomaisia muotoja. Kivijäätiköiden liike on yleensä hidasta, tai sitä ei ole ollenkaan, suurin havaittu nopeus on ollut noin 150 settimetriä vuodessa. Jäätiköiden syvyys saattaa olla 30 metriä ja pituus 1 500 metriä. Hitaasti liikkuvien kivijäätiköiden pinnalle kasvaa mikroilmaston ansiosta jäkäliä ja sammalia, sekä myös putkilokasveja.


title: Kivijäätikkö

text: Jotkut Marsin pinnanmuodot saattavat olla kivijäätiköitä.


title: Alaotra-Mangoro

text: Alaotra-Mangoro on Madagaskarin itäosassa, entisen Toamasinan provinssin alueella sijaitseva ensimmäisen tason hallinnollinen alue ("faritra"). Se rajoittuu pohjoisessa Sofian faritraan, koillisessa Analanjirofoon, idässä Atsinananaan, lounaassa Vakinankaratraan, lännessä Analamangaan ja luoteessa Betsibokaan.


title: Alaotra-Mangoro

text: Alaotra-Mangoro on pinta-alaltaan 31 948 km². Sen väkiluku oli vuonna 2004 noin 877 700. Faritran pääkaupunki on Ambatondrazaka.


title: Alaotra-Mangoro

text: Alaotra-Mangoro on jaettu viiteen toisen tason alueeseen:


title: Camila Sodi

text: Camila Ía González Sodi (s. 14. toukokuuta 1986 México, Distrito Federal, Meksiko) on meksikolainen näyttelijä. Hänet tunnetaan elokuvista "El Búfalo de la Noche" (2007) ja "Arráncame la vida" (2008).


title: Camila Sodi

text: Camila Sodi on naimisissa näyttelijä Diego Lunan kanssa. He tapasivat toisensa elokuvan "El Búfalo de la Noche" kuvauksissa. Heillä on yksi poika (s. 2008).


title: Ilmari Tapiovaara -palkinto

text: Ilmari Tapiovaara -palkinto on Taideteollisen korkeakoulun myöntämä muotoilupalkinto.. Palkinto on kunnianosoitus muotoilija Ilmari Tapiovaaralle.


title: Ornamo-palkinto

text: Ornamo-palkinto on Ornamon vuodesta 2015 myöntämä muotoilupalkinto.


title: Ornamo-palkinto

text: Palkinnon suuruudesta päättää vuosittain Ornamon hallitus. Saajan valitsee asiantuntija, jonka hallitus nimeää.


title: Ornamo-palkinto

text: Palkintosumma on vaihdellut vuosittain. Vuonna 2015 palkinnon arvo oli 5 000 euroa. Palkinto luovutetaan keväällä Ornamon muotoilupäivä -tapahtumassa.


title: Leo Africanus

text: Joannes Leo Africanus (Al Hassan Ibn Muhammad Al Wazzan; , "Ḥasan ibn Muḥammad al-Wazzān al-Fāsī"; n. 1494 – n. 1554) oli arabidiplomaatti, -kirjailija ja -matkailija, joka kuvasi kirjassaan "Descrittione dell’Africa" Pohjois-Afrikan maantiedettä.


title: Leo Africanus

text: Leo Africanuksen varhaisista vaiheista tiedetään vain hyvin vähän. Kaikki tiedot ovat peräisin hänen maantieteellisten teostensa omaelämäkerrallisista maninnoista. Leo Africanus syntyi Granadassa 1490-luvulla. Hänen alkuperäinen nimensä oli Al Hassan Ibn Muhammad Al Wazzan. Hassan muutti perheineen pian Marokkoon Feziin, sillä espanjalaiset valloittivat Granadaa 1400-luvun lopulla takaisin maureilta niin sanotussa reconquistassa. Hän kouluttautui Marokossa.


title: Leo Africanus

text: Hassan teki ensimmäiset retket vuosina 1507–1508, jolloin hän kävi itäisen Välimeren alueella. Vuosina 1509–1510 hän oli setänsä mukana diplomaattisella vierailulla Timbuktussa. Hassan aloitti matkustelunsa 1510-luvulla ja kävi Egyptissä ja Arabiassa saakka. Hänen ollessaan paluumatkalla Arabiasta kristityt kaapparit nappasivat Hassanin ja kuljettivat Roomaan, jossa hänet esiteltiin paavi Leo X:nnelle. Leo kiinnostui oppineesta maurista, joka oli suostuvainen yhteistyöhön. Roomassa hänet vapautettiin, ja hän kääntyi myös kristityksi ja sai nimen Leo.


title: Leo Africanus

text: Leo muutti Roomasta Bolognaan 1522. Bolognassa hän kirjoitti arabi-heprea-latina lääketieteen sanakirjan, jonka säilynyttä arabiosuutta säilytetään nykyään El Escorialissa. Leo palasi Roomaan paavi Klemens VII:nnen suojelukseen 1526. Hän sai pääteoksensa Afrikan maantieteestä ilmoituksensa mukaan valmiiksi 10. maaliskuuta 1526. Teos "Descrittione dell’Africa" painettiin Venetsiassa vuonna 1550 osana Giovanni Battista Ramusion toimittamaa antologiasarjaa "Delle navigationi et viaggi", joka käsitteli matkoja ja löytöretkiä. "Descrittione dell’Africa" oli merkittävä teos aikalaisten keskuudessa, sillä se oli harvoja Afrikan sisämaata kuvaavia teoksia. Sen asema säilyi 1800-luvun alkupuolelle asti, jolloin Pohjois-Afrikan sisämaasta oli jo saatu tieotoa.


title: Leo Africanus

text: Amin Maaloufin teos "Leo Afrikkalainen" perustuu Leo Arficanuksen elämäkertaan.


title: Luettelo Billboard Hot 100 -listan ykkösistä vuonna 2010

text: Tämä on luettelo Billboard Hot 100 -listan kärkipaikkaa hallussaan vuonna 2010 pitäneistä artisteista ja singleistä.


title: Kalapöllö

text: Kalapöllö ("Scotopelia peli") on kalapöllöihin kuuluva pöllölintu, jota tavataan Saharan eteläpuolisessa Afrikassa. Kalapöllön ravintoon kuuluvat kalat, mutta se voi napata myös pikkunisäkkäitä, esimerkiksi hiiren. Se suosii hitaasti virtaavia jokia, joiden reunoilla on veden ylle kaartuvia puiden oksia. Niillä istuen pöllö voi tarkkailla veden pintaan nousevia kaloja.


title: Kalapöllö

text: Kalapöllön pituus on noin 63 cm ja paino keskimäärin 2,14 kg.


title: Kalapöllö

text: Ranskalainen luonnontieteilijä Charles Lucien Bonaparte kuvasi lajin holotyypin Ghanan Ashantissa vuonna 1850.


title: Alex Cross

text: Alex Cross on fiktiivinen hahmo James Pattersonin "Alex Cross" -kirjasarjassa ja sen pohjalta tehdyissä elokuvissa. Cross on afroamerikkalainen etsivänä toimiva entinen FBI-agentti ja psykologi.


title: Alex Cross

text: Alex Cross työskenteli aluksi yksityisenä psykologina Washingtonissa. Hän kamppaili elannosta kolme vuotta, kunnes luovutti. Hän liittyi Washingtonin poliisiin psykologiksi työskentelemään murhien ja muiden suurten rikosten parissa. Cross on profiloija. Hän on VICAP-ohjelmassa (Violent Criminal Apprehension Program, ) yhdessä FBI:n ja Washingtonin poliisin kanssa. Oltuaan lyhyen aikaa FBI:n agenttina Cross siirtyi takaisin yksityiseksi psykologiksi ja jatkoi Washingtonin poliisin ja FBI:n auttamista tarvittaessa. Hän palasi myöhemmin poliisivoimiin erityiskonsultiksi suurten tapausten yksikköön. Washington Post -lehti julkaisi syventävän artikkelin Crossista otsikolla ”Cross - The Last Southern Gentleman” (). Artikkeli ylisti hänen työtään murhien parissa, ja se toi hänet yhteiskunnan tietoon.


title: Alex Cross

text: Alex Cross syntyi Winston-Salemin kaupungissa Pohjois-Carolinassa. Alexin vanhemmat kuolivat hänen ollessa nuori: äiti kuoli keuhkosyöpään Alexin ollessa yhdeksänvuotias ja alkoholisti-isä vuotta myöhemmin. Alex lähetettiin Washingtoniin isoäitinsä Regina Cross Hopen (”Nana Mama”) luokse asumaan. Isoäiti työskenteli tuolloin englannin opettajana ja apurehtorina. Alexilla on kolme veljeä, joista kaksi on kuollut.


title: Alex Cross

text: Alexin vaimo Maria, joka työskenteli sosiaalityöntekijänä, ammuttiin eräästä ohiajavasta autosta käsin. Tapausta ei koskaan ratkaistu. Alexin vastuulle jäivät heidän kaksi lastaan, Damon ja Janelle. Alexilla on toinenkin poika, Alex Jr. Pojan äiti, Christine Johnson, oli rehtori Sojourner Truth Schoolissa. He eivät olleet koskaan naimisissa.


title: Alex Cross

text: Kirjassa "Double Cross" Alex rakastuu poliisivoimien nousevaan tähteen, etsivä Brianna "Bree" Stoneen, ja he menevät naimisiin kirjassa "I, Alex Cross."


title: Alex Cross

text: Alex työskentelee vapaaehtoisena St. Anthonyn soppakeittiössä, jossa häntä kutsutaan "Maapähkinävoimieheksi". Hän tarjoaa siellä myös ilmaisia terapiasessioita. Hänen harrastuksiinsa kuuluu pianonsoitto sekä fiktiivisten kirjojen ja tietokirjojen lukeminen. Lisäksi hän pitää lapsilleen nyrkkeilytunteja kotikellarissa. Hänen mielestään paras lomakohde on Karibia.


title: Alex Cross

text: Alex Crossilla on psykologian tutkinto Johns Hopkinsin yliopistosta Baltimoresta. Hänen erikoisalanaan on epänormaali psykologia ja kriminaalipsykologia. Hän työskenteli ennen valmistumistaan vuoden ajan avustajana maatilalla.


title: Alex Cross

text: Lähde:


title: Jussi Rauvola

text: Jussi Rauvola toimi Sibelius-Akatemian ylioppilaskunnan puheenjohtajana vuonna 2008 ja Suomen ylioppilaskuntien liiton (SYL) puheenjohtajana vuonna 2009. Hän opiskelee Sibelius-Akatemiassa musiikkikasvatuksen osastolla.


title: Meripuolustusalue

text: Meripuolustusalue () on yleensä rannikkoalueesta ja siihen liittyvän merialueen valvonnasta ja tarvittaessa puolustuksesta vastaava yhtymä. Yhtymän alaisina joukkoina voi olla rannikkojoukkoja (tykistöä, ohjuksia ja jalkaväkeä), ilmatorjuntajoukkoja sekä laivasto-osastoja.


title: Meripuolustusalue

text: Suomessa meripuolustusalueita olivat Saaristomeren meripuolustusalue sekä Suomenlahden meripuolustusalue, joiden laivastojoukot yhdistettiin Rannikkolaivastoksi ja rannikkojoukot Rannikkoprikaatiksi 1. tammikuuta 2015.


title: Central District

text:
Central District on Botswanan hallinnollisista alueista suurin. Sen pinta-ala on 142 302 neliökilometria, vuoden 2006 asukasluku oli 582 394 ja pääkaupunki on Serowe.
Alueen nähtävyyksiin kuuluvat kalliomaalaukset ja monet rautakautiset jäänteet.


title: Kana (joki)

text: Kana () on 50 km pitkä joki Kuolan niemimaan lounaisosassa Murmanskin alueella Venäjällä. Se on Umbajoen sivujoki. Joen lähteet ovat Imandrajärven kaakkoispuolisissa metsissä, noin 25 km etelään Apatityn kaupungista. Sieltä se virtaa kaakkoon pääasiassa asumattomien soitten ja metsien kautta ja laskee Umbajoen varella sijaitsevan Kanozero () -järven pohjoispäähän. Saman järven itälaitaan laskee Umbajoen toinen sivujoki Muna ().


title: Ghanzi

text: Ghanzi on Botswanan hallinnollisista alueista harvimpaan asuttu. Sen pinta-ala on 117 910 neliökilometria, mutta vuoden 2006 asukasluku oli vain 33 700. Alueen pääkaupunki on Ghanzi.


title: Ghanzi

text: Suuri osa Ghanzista on Kalaharin autiomaata. Siellä asuu saneja Monet heistä ovat jatkaneet perinteistä elämäntapaansa Kalaharin luonnonsuojelualueella, mutta vuodesta 1990 alkaen hallitus on koettanut saada heitä muuttamaan kyliin. Vuonna 2002 toteutetusta pakkomuutosta sanit valittivat korkeimpaan oikeuteen.


title: De bello Alexandrino

text: De bello Alexandrino () on Aleksandrian sotaa käsittelevä teos. Sen kirjoittajan on väitetty olleen Julius Caesar, mutta tyylianalyysien mukaan sen kirjoittaja oli Aulus Hirtius, joka myös kirjoitti Caesarin Gallian sodaa käsitelleen "Gallian sodan" ("Commentarii de bello Gallico") kahdeksannen kirjan. On epäselvää ovatko "de bello Hispaniensis" ja "de bello Africo" sama kirjoittajan käsialaa.


title: De bello Alexandrino

text: Teos käsitteleen Julius Caesarin sotaretkeä Egyptin Pompeiuksen kuoleman jälkeen. Se käsittelee myös muita tapahtumia idässä, Illyriassa ja Hispaniassa. Teos päättyy Caesarin voittoon Farnakeesta Zelan taistelussa.


title: De bello Alexandrino

text: "De bello Alexandrino" on tyyliltään selvä, mutta jokseenkin tylsä. Tyyli ei ole aivan yhtä ytimekäs ja elävä kuin Caesarin, mutta teos on hyvin koottu ja eikä täysin vailla dramatiikkaa.


title: De bello Alexandrino

text: Nykypäivään teos on säilynyt useassa käsikirjoituksessa, joista vanhimmat ovat 900-luvulta.


title: Kgalagadi

text: Kgalagadi on hallinnollinen alue Botswanan lounaisosassa. Sen pinta-ala on 105 200 neliökilometriä, ja vuoden 2006 asukasluku oli 46 329. Alueen pääkaupunki on Tsabong.


title: Kgalagadi

text: Suuri osa Kgalagadista on Kalaharin autiomaata. Siellä on laaja Kgalagadin kansallispuisto.


title: Anatoli Hrapati

text: Anatoli Mihailovitš Hrapati (20. lokakuuta 1963 Astana, Kazahstanin SNT, Neuvostoliitto – 11. elokuuta 2008 Astana, Kazakstan) oli kazakstanilainen painonnostaja, joka Neuvostoliittoa edustaessaan voitti olympiakultaa.


title: Anatoli Hrapati

text: Hrapati voitti Soulin 1988 olympialaisissa kultaa alle 90 kilon sarjassa tuloksella 412,5 kg. Hänen tempaustuloksensa oli 187,5 kg ja työntötuloksensa 225 kg. Atlantan 1996 olympialaisissa hän edusti Kazakstania ja saavutti hopeaa alle 99 kilon sarjassa tuloksella 410 kg (tempauksessa 187,5 kg sekä työnnössä 222,5 kg). Sydneyn 2000 olympialaisissa hän kilpaili alle 105 kilon sarjassa ja jäi tempauksessa ilman tulosta.


title: Anatoli Hrapati

text: Hrapati voitti viisissä peräkkäisissä MM-kilpailuissa kultaa alle 90-kiloisissa (vuosina 1985, 1986, 1987, 1989 ja 1990). Vuosina 1986–1990 hän voitti viisi peräkkäistä Euroopan-mestaruutta. Hänen ensimmäiset arvokisamitalinsa olivat vuosien 1984 ja 1985 EM-pronssit alle 82,5 kilon sarjassa. Kazakstania edustaen hän saavutti vielä MM-pronssia vuosina 1993 ja 1995.


title: Anatoli Hrapati

text: Hrapati teki urallaan kolme yhteistuloksen maailmanennätystä vuosina 1983–1989. Hän kuoli liikenneonnettomuudessa vuonna 2008.


title: Kgatleng

text: Kgatleng on yksi Botswanan hallinnollisista alueista. Sen pinta-ala on 7 960 neliökilometriä, ja vuoden 2006 asukasluku oli 82 154. Alueen pääkaupunki on Mochudi.


title: Kgatleng

text: Phutadikobon museossa Mochudissa on yksi Botswanan parhaista kansatieteellisistä kokoelmista. Matsiengissä on kalliopiirroksia, joihin liittyy sanien kansanperinnettä.


title: Vladimir Stogov

text: Vladimir Stepanovitš Stogov (, 5. joulukuuta 1930 Moskova, Venäjän SNT, Neuvostoliitto – 17. toukokuuta 2005 Moskova, Venäjä) oli Neuvostoliittoa edustanut venäläinen painonnostaja ja olympiamitalisti.


title: Vladimir Stogov

text: Stogov saavutti olympiahopeaa Melbournen 1956 olympialaisissa alle 56-kiloisten sarjassa yhteistuloksella 337,5 kg. Hänen punnerrustuloksensa oli 105 kg ja tempaustuloksensa maailmanennätys 105 kg, ja näissä molemmissa nostomuodoissa hän sijoittui ensimmäiseksi yhdessä yhdysvaltalaisen Charles Vincin kanssa. Työnnössä Stogov nosti 127,5 kg ja oli tässä nostomuodossa vasta neljänneksi paras. Vinci voitti kultaa työnnettyään viisi kiloa Stogovia enemmän.


title: Vladimir Stogov

text: Stogov voitti MM-kultaa alle 56 kilon sarjassa vuosina 1955, 1957, 1958, 1959 ja 1961 sekä EM-kultaa samassa sarjassa vuosina 1955, 1956, 1958, 1959, 1960 ja 1961. Vuonna 1962 hän saavutti vielä MM-pronssia ja EM-hopeaa.


title: Vladimir Stogov

text: Stogov teki urallaan kahdeksan maailmanennätystä: kaksi punnerruksessa, yhden tempauksessa, yhden työnnössä sekä neljä yhteistuloksessa.


title: Olive Garden

text: Olive Garden on yhdysvaltalainen ravintolaketju.


title: Olive Garden

text: General Mills perusti Olive Gardenin alun perin vuonna 1982. Nykyisin ketjun omistaa Darden Restaurants, joka on maailman suurin "casual dining" -ravintolayhtiö.


title: Olive Garden

text: Olive Gardenin innoittajana toimii Italia. Yhtiön itsensä mukaan sitä inspiroi "italialaisten lämpö ja aito vieraanvaraisuus sekä perheen tärkeys heidän kulttuurissaan".


title: Kiintoavain

text: Kiintoavain on lähinnä pulttien ja muttereiden kiertämiseen tarkoitettu käsityökalu. Kiintoavaimeksi sanotaan työkalua, jossa on pultinkantaan tarttumista varten kiinteät leuat; leukojen välinen etäisyys on nimeltään avainväli.


title: Kiintoavain

text: Kiintoavaimia on eri kokoisia, sillä jokainen pultinkanta tarvitsee juuri oikean kokoisen avaimen. Yleensä avainväli on noin 8–32 millimetriä, joskin tätä pienempiä ja suurempiakin valmistetaan. Melko tavallista on, että kiintoavaimen toisessa päässä on erikokoinen avainväli kuin toisessa päässä.


title: Kiintoavain

text: Kiintoavaimia valmistetaan myös muilla kuin metrisellä mitoituksella. Tällöinkin koko ilmoitetaan joko avainvälinä, esim. 7/16", tai Whitworth-standardin (BSW) tapauksessa sellaisen pultin halkaisijan mukaan, jolle avain on tarkoitettu, esim. 3/8W.


title: Fly on the Wall (kappale)

text: Fly on the Wall on yhdysvaltalaisen laulaja-näyttelijä Miley Cyrusin toinen single hänen toiselta studioalbumiltaan "Breakout". Kappale julkaistiin 16. helmikuuta 2009, jolloin julkaistiin myös kappaleen remix-versio, joka löytyy samaisen albumin B-puolelta. Kappale on Cyrusin single niissä maissa, joissa ei julkaistu kappaleen "See You Again" Rock Mafia remix -versiota singlenä (esimerkiksi Yhdysvalloissa ja Kanadassa). Kappale on tyylilajiltaan pop rockia, jossa esiintyy vahvasti sähkökitara, koskettimet ja sopraanovokaalit. Cyrus on kertonut, että kappale kertoo paparazzeista ja heidän pakkomielteestään saada tietää kaikki, mikä liittyy Cyrusin yksityiselämään.


title: Fly on the Wall (kappale)

text: Kappale menestyi Euroopan alueella paremmin kuin Yhdysvalloissa: Siellä se sijoittui sijalle 84 Billboard Hot 100 -listalla. Singlen kansainvälisesti parhain listasijoitus oli Ison-Britannian Britannian singlelistalla, jossa se sijoittui sijalle 16. Kappaleen musiikkivideon ohjasi Philip Andelman, ja se näytettiin ensimmäistä kertaa "FNMTV":llä. Musiikkivideossa on käytetty inspiraationa Michael Jacksonin "Thriller" -singleä. Musiikkivideon tapahtumat painottuvat parkkihalliin, jossa Cyrus yrittää paeta paparazzeja.


title: Fly on the Wall (kappale)

text: Kappaleen ovat kirjoittaneet Cyrus, Antonina Armato, Tim James ja Devrim Karaoglu. Sanat ovat virheellisesti tulkittavissa monin tavoin niiden moninaisuuden takia. Kappaleen päähenkilö laulaa ensimmäisen henkilön perspektiivissä, kun taas hän tuomitsee nimeltä mainitsemattoman henkilön tämän tunkeutuessa liikaa hänen yksityisyyteensä. Suurin osa arvostelijoista vertasi päähenkilön sanomaa "tuomitsevaan poikaystävään". Ben Ratliff "The New York Timesista" puolusti tarinassa esiintynyttä poikaystävää ja uskoi, että kappaleen päähenkilö "kiusasi jotakin poika-parkaa sen synnin takia, että hän haluaa tietää, mistä päähenkilö puhuu ystäviensä kanssa." Sarah Rodman "The Boston Globesta" uskoi, että kappale voisi kuvata monia aiheita, kuten "entistä poikaystävää, mediaa, ja jopa hänen fanejaan." Cyrusin mukaan laulu kertoo "mediasta" ja "kuinka he luulevat tietävän kaiken [hänestä], kun he eivät tiedä. He haluavat olla kärpäsiä seinällä ja katsella [häntä] 24/7." Cyrus selitti kappaleen teemaa haastattelussa "Access Hollywoodin" kanssa. Hän kertoi:


title: Fly on the Wall (kappale)

text: "Fly on the Wall" on pop rockia, jossa esiintyy vahvasti sähkökitara, koskettimet ja sopraanovokaalit. Se on saanut vaikutuksia elektronisesta musiikista, industrialista musiikista, ja 1980-luvun uudesta aallosta. Kappale on kohtuullisen nopeatempoinen kappale: Rock-tyylinen tempo on 143 lyöntiä minuutissa, ja kappaleen sävelläji on G-molli. Cyrusin vokaalit vaihtelevat G3:sen ja D5:sen välillä. Sointukulku kappaleessa on seuraavanlainen: G5—D—Gm7. Kertosäkeistössä lausetta "fly on the wall" on muunneltu.


title: Fly on the Wall (kappale)

text: Singlelle on tehty myös musiikkivideo, jonka ohjasi Philip Andelman. Musiikkivideo nähtiin ensimmäisen kerran "FNMTV":llä 5. joulukuuta 2008. Musiikkivideota on verrattu muiden artisteiden musiikkivideoihin: Britney Spearsin singlen "Circus" musiikkivideoon sekä Lindsay Lohanin singlen "Rumors" musiikkivideoon.


title: Rai rai!

text: Rai rai! on lappeenrantaislähtöisestä rock-yhtyeestä Kotiteollisuudesta kertova suomalainen dokumenttielokuva vuodelta 2005. Dokumentin käsikirjoituksesta, ohjauksesta ja kuvauksesta vastasivat Sami Parkkinen ja Jaakko Kilpiäinen, ja sen tuotti Raja Production. Kestoltaan dokumentti on 52 minuuttia.


title: Rai rai!

text: Dokumentissa seurataan yhtyettä ja sen jäseniä Jouni Hynystä, Janne Hongistoa ja Jari Sinkkosta kiertueilla ja arkielämässä vuosina 2004–2005. Lisäksi dokumentti sisältää arkistomateriaalia.


title: Rai rai!

text: Dokumentin ensi-ilta oli Oulun musiikkivideofestivaaleilla 25. elokuuta 2005, ja se esitettiin samana vuonna myös Rokumentti-festivaalilla Joensuussa. DVD-levitykseen dokumentti tuli vuonna 2006, ja vuodesta 2007 lähtien sitä on esitetty Yle TV2:n "Dokumenttiprojekti"-ohjelmapaikalla.


title: Lenkkiavain

text: Lenkkiavain (myös silmukka-avain) on lähinnä pulttien ja muttereiden kiertämiseen tarkoitettu käsityökalu. Lenkkiavaimessa ei kiintoavaimesta poiketen ole leukoja, vaan 6- tai 12-kulmainen silmukka pultinkantaa varten. Silmukan 6-kulmion vastakkaisten sivujen välistä etäisyyttä kutsutaan "avainväliksi".


title: Lenkkiavain

text: Lenkkiavaimia on eri kokoisia, sillä jokainen pultinkanta tarvitsee juuri oikean kokoisen avaimen. Yleensä avainväli on noin 8–32 millimetriä, joskin tätä pienempiä ja suurempiakin valmistetaan. Melko tavallista on, että lenkkiavaimen toisessa päässä on erikokoinen avainväli kuin toisessa päässä.


title: Lenkkiavain

text: Lenkkiavaimia valmistetaan myös muilla kuin metrisellä mitoituksella. Tällöinkin koko ilmoitetaan joko avainvälinä, esim. 7/16", tai Whitworth-standardin (BSW) tapauksessa sellaisen pultin halkaisijan mukaan, jolle avain on tarkoitettu, esim. 3/8W.


title: Lenkkiavain

text: Lyöntilenkissä on samanlainen lenkki kuin lenkkiavaimessa, mutta varren toisessa päässä on kohta johon voidaan lyödä vasaralla tms. avaamiseen tai kiristämiseen tarvittavan vääntömomentin aikaansaamiseksi.


title: Rillimuurat

text: Rillimuurat ("Gymnopithys") on puumuurien heimoon kuuluva varpuslintusuku. Rillimuurien sukuun kuuluu BirdLifen mukaan 5 lajia.


title: Nicu Vlad

text: Nicolae "Nicu" Vlad (s. 1. marraskuuta 1963 Piscu, Galați, Romania) on entinen romanialainen painonnostaja ja olympiavoittaja.


title: Nicu Vlad

text: Nicu Vlad voitti kultaa Los Angelesin 1984 olympialaisissa alle 90-kiloisten sarjassa yhteistuloksella 392,5 kg, jolla hän voitti hopealle sijoittuneen maanmiehensä Petre Dumitrun 32,5 kg:n erolla. Vladin voittotulos oli parempi kuin kahden ylemmän painoluokan (alle 100 kg ja alle 110 kg) voittotulos. Tempauksessa hänen tuloksensa oli 172,5 kg ja työnnössä 220 kg.


title: Nicu Vlad

text:
Soulin 1988 olympialaisissa Vlad saavutti hopeaa alle 100-kiloisten sarjassa tuloksella 402,5 kg (185 kg tempauksessa ja 217,5 kg työnnössä). Barcelonan 1992 olympialaisissa hän sijoittui neljänneksi alle 110-kiloisten sarjassa tuloksella 405 kg (190 kg tempauksessa ja 215 kg työnnössä). Atlantan 1996 olympialaisissa hän saavutti pronssia alle 108-kiloisissa tuloksella 420 kg (197,5 kg tempauksessa ja 222,5 kg työnnössä).
Vlad voitti maailmanmestaruuden alle 100-kiloisten sarjassa vuosina 1986 ja 1990 sekä Euroopan-mestaruuden samassa sarjassa vuosina 1985 ja 1986. Lisäksi hän saavutti kolme MM-hopeaa, yhden MM-pronssin sekä neljä EM-hopeaa vuosina 1985–1994.


title: Nicu Vlad

text: Aktiiviuransa loppupuolella Vlad muutti Australiaan ja osallistui kansainvälisiin kilpailuihin myös uutta kotimaataan edustaen.


title: 7 Things

text: 7 Things on yhdysvaltalaisen laulaja-näyttelijä Miley Cyrusin ensimmäinen single hänen toiselta studioalbumiltaan "Breakout". Kappaleen ovat kirjoittaneet Cyrus, Antonina Armato ja Tim James, ja sen on tuottanut John Fields. Kappale julkaistiin 17. kesäkuuta 2008 ja levy-yhtiönä toimi Hollywood Records. Kappale tunnetaan myös nimellä "Seven Things I Hate About You". Cyrus alkoi kehittää kappaletta ollessaan vielä Best of Both Worlds - kiertueellaan, kun hänellä oli todella monia tunteita entistä poikaystäväänsä kohtaan, pääasiassa raivostuneita tunteita. Julkaisun jälkeen lähti liikkeelle syytöksiä siitä, että kappale kertoisi Jonas Brothersin päälaulajasta Nick Jonasista, jota vielä silloin Cyrus ei kieltänyt eikä myöntänyt. Tyylilajiltaan kappale on pop-rockia. Kappaleen sanat sisältävät listan niistä asioista, joita Cyrus inhoaa entisessä poikaystävässään.


title: 7 Things

text: "7 Things" sai sekalaisen vastaanoton kriitikoilta, mutta maailmalla se pärjäsi hyvin: Siitä tuli hitti Australian, Japanin, Norjan ja Yhdysvaltojen listoilla. Kappaleen musiikkivideon ohjasi Brett Ratner. Musiikkivideossa Cyrus esittää kappaletta suurimmaksi osaksi kameran edessä kasvokuvana bändi takanaan. Videolla esiintyy myös teinityttöjä, jotka pitävät kädessään tavaroita ja asioita, joita Cyrusin entinen poikaystävä oli hänelle aikoinaan antanut. Video sai MTV Video Music Award -ehdokkuuden vuosina 2008 ja 2009. Cyrus on esittänyt kappaletta useita kertoja livenä, muun muassa kiertueillaan Wonder World Tour ja Gypsy Heart Tour.


title: 7 Things

text: "7 Things" tunnetaan myös nimellä "Seven Things I Hate About You", jolla sen on rekisteröinyt Broadcast Music Incorporated (BMI). Kuten suurimman osan kappaleista albumilla "Breakout", Cyrus kehitteli kappaleen matkustellessaan "Best of Both Worlds Tour" -kiertueellaan lokakuusta 2007 tammikuuhun 2008.


title: 7 Things

text: Cyrus on kertonut, että kappaletta inspiroi entinen poikaystävä. Haastattelussa Ryan Seacrestin kanssa Cyrus kertoi, että hän "kävi läpi [...] 900 eri tunnetta yrittäessään kirjoittaa kappaletta" ja sana "vihata" kuvasi sitä, kuinka raivostunut hän oli. Kun Seacrest kysyi, että oliko hän huolestunut siitä, että laulusta kertoja kuulisi laulun ja järkyttäisi häntä, niin Cyrus kertoi että vaikka hän olikin hiukan hermostunut, "Haluan hänen olevan järkyttynyt. Se oli minun pointtini." Hän näytti kirjoituksensa Tim Jamesille ja Antonia Armatolle eli toisille käsikirjoittajille sekä tuottajille, jotka ehdottivat kappaleen lisäämistä levylle. Alun perin "7 Things" oli enemmän "pehmeä ja suloinen" mutta Cyurs kertoo, että hän "tuli hulluksi" levytyksen aikana ja antoi laululle kovemman tyylin. Cyrus oli laun perin valinnut kappaleen "Fly on the Wall" levyn debyyttisingleksi, mutta korvasi sen kappaleella "7 Things" koska hänestä se oli "parempi esittely" albumille.


title: 7 Things

text: Syytökset siitä, että kappale kertoisi Nick Jonasista (Jonas Brothersin päälaulaja), levisivät melkein heti laulun julkaisun jälkeen eli 13. toukokuuta 2008 "Elvis Duran and the Morning Showssa". Cyrus ja Jonas seurustelivat kaksi vuotta, ennen kuin erosivat vuoden 2007 lopulla. Cyrus kertoi, että "Nick ja minä rakastimme toisiamme" ja eron jälkeen hän "huusi koko kuukauden" ja yritti kapinoida "kaikkea sitä vastaa, mitä Nick halusi [hänen] olevan".


title: 7 Things

text: Henry Freeland "Paste" -lehdestä kuvaili kappaletta "listaksi syytöksiä, miksi hän vihaa entistä poikaystäväänsä (joka saattaa olla Jonas Brotherin päälaulaja, Nick)". Bloggaaja Molly Lambert "The New York Times" -lehdessä sanoi: "[Cyrus] on äskettäin eronnut hänen ensimmäisestä vakavasta poikaystävästään – Disney-julkkiksesta, Nick Jonasista, joka on tunnettu Jonas Brothersista, joka oli myös Cyrusin lavaystävä tämän konsertissa jonka aikana heillä oli kahden vuoden salainen suhde. Jessica Herndon "People" -lehdestä tuo esiin kappaleen musiikkivideolla esiintyneen kaulakorun ja Jonasin, "joka erosi Cyrusin kanssa myöhään 2007 kahden vuoden seurustelun jälkeen – hänellä on ensimmäisen tyypin diabetes." Kun Cyrusilta kysyttiin, että pitävätkö syytökset paikkaansa, hän sanoi:


title: 7 Things

text: "'Luulen monen luulevan, että kappale kertoo Nick Jonasista ja jos he luulevat että se on asian laita, niin olkoon niin, tai ketä tahansa kenestä he luulevat tämän kertovan. Muuta suurimmaksi osaksi laulu kertoo siitä, um, kenestä he haluavat sen kertovan. Suurimmaksi osaksi se on siitä, jos tyttö vihaa nykyistä tai entistä poikaystäväänsä – minulle se on entinen poikaystävä – joten luulen että tiedätte, että Nick on joku, joka oli todella tärkeä elämässäni, mutta en vihaa häntä. Se on hyvä kappale ja se on kiva."


title: 7 Things

text: Kun Jonasilta kyseltiin syytöksistä, hän kertoi "Minusta se on hauskaa. Rehellisesti, minä en ole epävarma, minun ystäväni eivät ole cooleja joten se ei voi olla minusta!" Lehden "Tiger Beat" mukaan Cyrusin paras ystävä Mandy Jiroux on kertonut, että kappale kertoo Jonasista. Myös samalta levyltä löytyvä kappale "Full Circle" kertoo Jonasista. Tämän Cyrus vahvisti vuonna 2010 esiintyessään Rock In Rio -tapahtumassa Lissabonissa.


title: 7 Things

text: "7 Things" on tyylilajiltaan pop rockia ja sen kesto on kolme minuuttia ja kolmekymmentäkolme sekuntia. Sal Cinquemani "Slant Magazinesta" kertoi, että kappaleen säkeistöissä löytyy vivahdus country-musiikkia, kun taas kertosäkeistöissä kuullaan pop-punkin näkökantaa. Kappaleen tahtilaji on kohtuullinen rock tempo: Tempo on 108 lyöntiä minuutissa. Kappale on kirjoitettu E-molliin, kun Cyrusin vokaalit ylittävät sen yhdellä oktaavilla, vaihdellen G#3 ja G#4 välillä. Fraser McAlpine BBC:stä kutsui laulua "kolmitempoiseks tilkkutäkin peitoksi".. Kappaleen introssa bändi alkaa rämpyttää akustisia kitaroita keskinkertaisella tempolla kun Cyrus laulaa "sha". Tempo jatkuu edelleen, kun Cyrus aloittaa ensimmäisen säkeistön neljännellä tahtiviivalla. Kertosäkeistössä kappaleen tempo nousee dramaattisesti ja Cyrusin vokaalit muuttuvat aggressiivisiksi ja voimakkaiksi. McAlpine huomasi, että Cyrus tuo esiin stressin ääntämisissään: "'you' -sanan tilalle 'yerw', 'oh' -sanan tilalle 'erw' ja niin edelleen...".


title: 7 Things

text: Kappaleen sanat on kirjoitettu sinä-persoonan tyylissä, viesti laulajalta entiselle poikaystävälleen kuvaillen kipua, jonka poika aiheutti tytölle kun he seurustelivat. Kappaleen kertosäkeistössä laulaja luettelee ne seitsemän asiaa, joita hän "inhoaa" entisen entisessä poikaystävässään. Nämä seitsemän asiaa sisältävät hänen turhautumistaan jotka pojan viat aiheuttavat, ja sen että poika saa silti laulajan rakastamaan poikaa vioista huolimatta. Ben Ratliff "The New York Timesista" huomasi, että oikeastaan lista "sisältää 8–11 asiaa, riippuen miten itse lasket ne". Henry Freedland "Paste magazinesta" vertaili sitä samankaltaiseen listaan vuoden 1999 elokuvassa "10 Things I Hate About You", jossa se esiintyi runona. Viimeisessä kertosäkeistössä Cyrus mainitsee seitsemän asiaa, joista hän pitää eniten entisessä poikaystävässään, taas mainiten seitsemännen asian olevan se, että poika saa hänet rakastamaan häntä.


title: 7 Things

text: "7 Things" sai sekalaisia meilipiteitä kriitikoilta. Fraser McAlpine BBC:ltä nimitti laulua "upeaksi", kehuen Cyrusin "punkkimaista asennetta kaikki kerätty kokoon virheettömään kiiltoon". Todd Martens "Los Angeles Timesista" kirjoitti, että vaikka hän toivoi kuulevansa viimeisessä säkeistössä Cyrusin turhamaisuutta mieluummin kuin pehmeän lopun, "voitto, täydellinen kertosäkeistö – ja Mileyn elämäniloisuus – ovat tarpeeksi saadakseen laulun menestymään." Ben Ratliff "New York Timesista" sanoi, että "7 Things" "listaa kaikki epäluotettavuudet, joita hän inhoaa pojassa" ja kutsuu "seitsemää asiaa josta hän pitää [...] häpeämättömäksi Disney päätökseksi". Heather Phares "Allmusicista" kuvaili kappaletta näin: "7 Things" on helähdyttävä, viisas pala rakasta- vihaa -poppia joka tuntuu olevan laskeutunut Shania Twainin flirttailevaan sekoittuneeseen tyyliin rockia ja kantria" ja piti sitä yhtenä parhaimmista kappaleista "Breakout" levyllä. Chris Willman "Entertainment Weeklystä" kutsui kappaletta "Breakoutin" yhdeksi "parhaimmista melodioista" koska se "antaa Cyrusin olla ärhäkkä ilman valmistautumista Avrilin tyyliseen pahantuulisuuteen", kun taas Josh Timmermann "PopMattersista" kuvaa kappaletta "vetoavaksi".


title: 7 Things

text: Mordechai Shinefield "The Village Voicelta" kuvaili kappaletta "tarpeeksi poissaolevaksi ja tarttuvaksi", mutta varoitti, että "se on vain askeleen päässä ylikuumennetusta emokliseestä". Sarah Rodman "The Boston Globesta" väitti, että "[Avril] Lavignen pop-punk bändin murina hiipii kappaleeseen "7 Things"." Robert Christgau nimitti kappaleet "7 Things" ja "Breakout" parhaiksi kappaleiksi "Breakout"-albumilta.


title: 7 Things

text: Chris Richards "The Washington Postista" syytteli näin: "ylituotannollisuus on ilmeistä albumin ensimmäisen singlen, "7 Things," kertosäkeistön aikana, jolloin vyöryää kasa kitaroita ja syöksyviä tavuja." Sal Cinquemani "Slant Magazinesta" nimitti singleä "ärsyttäväksi" eikä se ollut "kappaleen 'See You Again' seuraamisen arvoinen".


title: 7 Things

text: Cyrus kutsui Brett Ratnerin, kappaleen musiikkivideon ohjaajan, kotiinsa kertoakseen kuinka paljon kappale merkitsi hänelle ja mistä siinä on kysymys. Kun he olivat ehdotelleet monia ajatuksia toisilleen, he päättivät tehdä videosta "yksinkertaisen valkoisella taustakankaalla". Cyrus kertoi, että kumpikaan heistä ei halunnut videon olevan Ratner "pelkästään Cyrusista" koska kappaleen viesti on yleinen; "melkein jokainen tyttö Amerikassa voisi sanoa, että vihaa nykyistä tai entistä poikaystäväänsä," Cyrus kertoi. Video sisältääkin monia tyttöjä, kuten näyttelijät Nicola Peltz, Liana Liberato ja Maiara Walsh. Suunnitteluvaiheen aikana Cyrus näytti Ratnerille kokoelman tavaroista, joita hänen entinen poikaystävänsä oli hänelle antanut ja muistoja, kuten valokuvia ja hänen likaisia sukkiaan, jotka Cyrus oli pannut talteen sänkynsä alta. He päättivät käyttää näitä tavaroita ja muistoja musiikkivideossa. Esimerkiksi Cyrusin käyttämä kaulakoru oli hänen entisen poikaystävänsä, joka oli hänen lääketieteellinen henkilötodistusmerkintänsä, jota hän käytti diabetksensä takia.


title: 7 Things

text: Video kuvattiin 30. toukokuuta 2008 Los Angelesissa, Kaliforniassa. Jotkut tytöt alkoivat itkeä kesken kuvausten, ja Cyrus ajatteli sen sopivan hyvin laulun teemaan. Ratner oli yllättynyt Cyrusin taidoidsta lisätä videoon omia tunteellisia ongelmiaan mutta tehden ne "hauskoiksi samaan aikaan". Ratner vertaili häntä Madonnaan sanoen, että "hän voi olla hengailla ja nauraa, ja sitten pistät kameran hänen eteensä ja se on kuin 'Holy shit!'" Kuohunta teki editoimisen vaikeammaksi ohjaajalle. Hän sanoi: "Se oli vaikein video, mikä minun on ikinä pitänyt editoida, koska jokainen hetki oli loistava. jokainen hetki kameran edessä hän oli loistava. Hänessä on uskomatonta ominaisuutta. Hän tajuaa kameraa ja se on se, mitä vaaditaan hyvän musiikkivideon tekemiseksi." Cyrus kommentoi että hänestä musiikkivideo oli "rehellisempi kuin kappale" ja että hän "laulamassa ääneen sille erityiselle ihmiselle".


title: 7 Things

text: Aluksi Cyrusin oli tarkoitus pukea pitkät korkosaappaat, mutta vaihtoi ne tossuihin, sillä hän tunsi olonsa "paremmaksi" tällä tavalla. Ratner oli yllättynyt Cyrusin muutoksesta; hänestä oli myös tuntunut, etteivät saappaat olisi asianmukainen vaatetus ja olisi käskenyt Cyrusin vaihtaa kengät joka tapauksessa ennen kuin Cyrus meni jo vaihtamaan ne.


title: 7 Things

text: Video alkaa, kun näytetään Cyrus kasvokuvana. Taustalla näkyy muu bändi. Cyrus pitää sormeaan ojossa heitä kohti ja laskee "1, 2, 3, 4", ja musiikki alkaa. Tyttö, joka pitää kädessään vaaleaa karhunallea ja näyttää surulliselta. Kuvaruudussa nähdään vielä kaksi muuta tyttöä, jotka ovat vähän vanhempia, mutta ovat hekin surullisia. Taas näytetään Cyrus, jonka jälkeen näytetään taas kolme muuta tyttöä. Taas näytetään Cyrusin laulavan, ja taas näytetään kaksi muuta tyttöä. Taas näytetään Cyrus ja tämän jälkeen kaksi tyttöä. Tämän jälkeen kamera menee takaisin Cyrusiin, joka on nyt kauempana kamerasta. Hänellä on päällään pinkki t-paita ja sen päällä värikäs kimaltava hameentapainen. Taas näytetään yksi tyttö. Taas näytetään Cyrus, joka pitää kiinni kaulakorustaan. Taas näytetään kaksi tyttöä. Jokaisella tytöllä on aina kädessään jotakin, joka vaikuttaa pojan saamalta lahjalta, esimerkiksi pehmolelut ja rakkauskirjeet. Kun ketosäkeistö alkaa, Cyrus ja tytöt alkavat tanssia ja hyppiä. Aivan kertosäkeistön lopussa näytetään koko porukka yhdessä. Laulu jatkuu, ja seuraavaksi näytetään, kuinka Cyrus laulaa ja pitelee kädessään valkoista ruusua. Yksi tytöistä pitää kadessään puhelinta, ja näyttää kameralle poistettua viestiä, jonka on saanut poikaystävältään. Juuri ennen toisen kertosäkeistön alkua Cyrus näyttää kameralle kuvaa hänestä ja pojasta, jonka kasvot on peitetty, mutta hänellä on kihartavat hiukset. Video jatkuu samalla tavalla: Näytetään tyttöjä, jotka liikuttavat suutaan musiikin tahtiin. Viimeisessä kertosäkeistössä kaikki ovat jo paljon iloisemman näköisiä. Videon lopussa Cyrus lähettää lentosuudelman kameralle ja kääntyy poispäin.


title: 7 Things

text: Video julkaistiin 28. kesäkuuta 2008 ABC:lla. Se oli YouTuben katsotuin video kunnes sen ohitti Lady Gagan hittisinglen "Bad Romance" musiikkivideo keväällä 2010. Todd Martens "Los Angeles Timesista" oli pettynyt videon erikoistehosteisiin ja tuotantoarvoon sanoen, että se näytti siltä kuin "se olisi kuvattu yhdellä kameralla kolmijalkaisella yksi-lamppuisessa kellarissa". Hän kuitenkin kehui sitä, kuinka he "kuvasivat hänen yleisen vetovoimansa". Henry Freeland "Paste magazinesta" sanoi, että "Cyrus kiemurtelee edes takaisin, ryöstäen kameraa ja näyttäen siltä, kuin hänen kasvonsa taistelisivat painovoimaa vastaan ja hädin tuskin voittamassa." MTV kuvasi videota PG:ksi ja "Disney-suvaituksi". Vastaanotto jatkui lempeän vihaisesti, vertaillen Cyrusia "vesitetyksi versioksi Avril Lavignen lapsisiskosta ja Lindsay Lohanin teeskennellysti kapinoivaksi hahmoksi elokuvassa "Perjantai on pahin" – miinus rajauskynä". Leigh Holmwood "The Guardianista" kommentoi: "Mileyn uusi musiikkivideo muistuttaa minua pelottavan tarpeeksi aikaisesta Britneystä." Molly Lambert "New York Timesista" kuvaili Cyrusin musiikkivideota "karismaattiseksi ytimeksi". Video ansaitsi ehdokkuuden vuoden 2008 MTV Video Music Awards -palkintogaalassa kategoriassa "Paras uusi artisti" mutta hävisi sen Tokio Hotelin musiikkivideolle "Ready, Set, Go!". Vuoden 2009 MTV Video Music Awards -gaalassa video oli ehdolla kategoriassa "Paras editointi", mutta hävisi sen Beyoncén musiikkivideolle ""Single Ladies (Put a Ring on It)"".


title: 7 Things

text: Cyrus esitti kappaleen ensimmäistä kertaa livenä 17. toukokuuta 2008 vuoden 2008 Zootopia, joka on jokavuotinen kesäkonsertti, jonka järjestää radiokanava Z100. Myöhemmin samana kesänä hän mainosti kappaletta ohjelmissa "Good Morning America" ja "The Today Show". Cyrus juonsi vuoden 2008 Teen Choice Awardsin, jolloin hän esitti kappaleen. Cyrus aloitti kappaleen mainostamisen Euroopassa syksyllä 2008 esittäen sen Isossa-Britanniassa GMTV -kanavalla, ranskalaisessa televisio-ohjelmassa "Le Grand Journal" ja Brittiläisessä laulukilpailussa "The X Factor" sekä muualla. Hän esitti kappaleen kahdesti FNMTV:llä; 1. elokuuta 2008 ja toisen kerran juontaessaan vuoden 2008 Uuden vuoden aattoa yhdessä Pete Wentzin kanssa. 27. lokakuuta 2008 Cyrus esiintyi Berliinissä, Saksassa esittäen pitkän listan suosituimpia kappaleitaan, joista "7 things" oli myös yksi.


title: 7 Things

text: Cyrus esitti kyisesen kappaleen ja muita kappaleita 24. huhtikuuta 2009 Lontoon Apple Storessa. Nämä esitykset nauhoitettiin ja myytiin yksinomaisesti Iso-britannian iTunes Storessa live EP:nä nimeltään "iTunes Live from London". 7. kesäkuuta 2009 Cyrus esitti kappaleen ja muita luomuksiaan A Time for Heroes -karnevaaleilla. Vuonna 2009 syksyllä alkaneella kiertueella "Wonder World Tour" "7 things" oli pitkän kappalelistan kolmantena esitetty kappale. Kiertueen avasi kappale "Breakout" ja toisena hän esitti edeltävän singlensä "Start All Over". Hänellä oli päällään mustat saapikkaan tyyliset kengät, mustat shortsit ja nahkatoppi. Hänen esittäessä Salt Lake Cityssä 29. syyskuuta kyseistä kappaletta Cyrus juoksi pois lavalta sairastuessaan vakavaan kurkkukipuun ja tarviten lääkärin tarkastusta. Cyrusin bändi ja taustatanssijat soittivat ja lauloivat kappaleen loppuun, ja viidentoista minuutin jälkeen Cyrus palasi takaisin lavalle.


title: 7 Things

text: Hänen ensimmäinen live-esiintymisensä, joka on näytetty televisiossa Yhdysvaltojen ulkopuolella oli Rock in Rio -konsertissa Lissabonissa, Portugalissa on 29. toukokuuta 2010. Konsertissa Cyrus näytteli paljon paljasta ihoa, joka herätti kohua mediassa. Seuraavaksi hän esitti sen 4. kesäkuuta 2010 Rock In Rio -konsertissa Madridissa, Espanjassa.


title: Erkki Merinen

text: Erkki Aleksanteri Merinen (31. heinäkuuta 1904 Helsinki – 2. syyskuuta 1974 Helsinki) oli suomalainen pesäpalloilija ja pesäpallojohtaja ja Helsingin Pallo-Tovereiden perustajajäsen (1922).


title: Erkki Merinen

text: Omalla urallaan Merinen oli Suomen parhaita lukkareita. Hän voitti useita Sk-järjestön- ja piirinmestaruuksia sekä mailakilpailuja. Yli 20-vuotisen pelaajauransa ansiosta hän sai kultaisen pelaajamerkin.


title: Erkki Merinen

text: Merinen toimi Pesäpalloliiton puheenjohtajana 1930–1931 (SVUL:n pesäpallojaosto), 1933–1934 ja 1949–1955 jonka lisäksi hän oli muun muassa liiton pelisääntövaliokunnan puheenjohtaja ja Suomen pesäpallosäätiön hallituksen puheenjohtaja.


title: Erkki Merinen

text: Pesäpallokirjoittajana Merinen tunnettiin nimimerkillä Jorri Kiri. Hän oli Kauppalehden toimittaja ja hänelle myönnettiin talousneuvoksen arvonimi.


title: Erkki Merinen

text: Lisäksi;


title: Erkki Merinen

text: Vuonna 1957 Merinen voitti Urheilutoimittajain Liiton artikkelikilpailun.


title: Pitkäpyrstömuurat

text: Pitkäpyrstömuurat ("Drymophila") on puumuurien heimoon kuuluva varpuslintusuku. Pitkäpyrstömuurien sukuun kuuluu BirdLifen mukaan 11 lajia.


title: Kweneng

text: Kweneng on yksi Botswanan hallinnollisista alueista. Sen pinta-ala on 31 100 neliökilometriä, ja vuoden 2006 asukasluku oli 246 692. Alueen pääkaupunki on Molepolole.


title: Kweneng

text: Kweneng sijaitsee maan keskiosassa. David Livingstone työskenteli siellä lähetyssaarnaajana. Kwenengin nähtävyyksiä ovat luolat ja kalliopiirrokset.


title: North-East District

text: North-East District on yksi Botswanan hallinnollisista alueista. Sen pinta-ala on 5 199 neliökilometriä, ja vuoden 2006 asukasluku oli 139 533. Alueen pääkaupunki on Masunga.


title: North-East District

text: Alueella on rautakautisen asutuksen jäänteitä, kalliomaalauksia ja 1800-luvulta peräisin olevia kultakaivoksia.


Do You Want the Truth or Something Beautiful? on englantilaisen laulaja Paloma Faithin esikoisalbumi, joka julkaistiin 28. syyskuuta 2009. Albumin tunnetuimpia kappaleita ovat singlet "New York" ja "Stone Cold Sober".


title: Do You Want the Truth or Something Beautiful?

text: Albumi nousi Britannian albumilistan sijalle 9. Suomessa se ylsi virallisen albumilistan sijalle 33.Seuraavia kappaleita ei julkaistu albumilla, mutta ne on aiemmin julkaisu singlejen B-puolina.


title: North-West District

text: North-West District on Botswanan hallinnollisista alueista pohjoisin. Sen pinta-ala on 129 930 neliökilometriä, ja vuoden 2006 asukasluku oli 157 201. Alueen pääkaupunki on Maun.


title: North-West District

text: Alue muodostettiin vuonna 2001 yhdistämällä Chobe ja Ngamiland. Yhdistetyn alueen pääkaupunki Maun on turismin keskus, josta käsin tehdään retkiä Okawangon deltan luontokohteisiin.


title: Kuusiokoloavain

text: kuuskulma-avain on tietynlaisten ruuvien kiertämiseen käytettävä työkalu. "Kuusiokoloruuvin" kantaan on jyrsitty 6-kulmainen kolo, johon avain sopii. Kuusiokoloavain voi olla hylsyavaimeen sopiva tai usein myös L-kirjaimen muotoinen, 6-kulmaisesta profiiliteräksestä taivutettu yksinkertainen työkalu. Kuusiokoloavaimia valmistetaan sekä metrisellä että tuumamitoituksella.


title: South-East District

text: South-East District on Botswanan hallinnollisista alueista pienin. Sen pinta-ala on 1 991 neliökilometriä, ja vuoden 2006 asukasluku oli 284 839. Alueen pääkaupunki on Ramotswa. Se levittäytyy maan pääkaupungin Gaboronen ympärille.


title: Southern District

text: Southern District on yksi Botswanan hallinnollisista alueista. Sen pinta-ala on 28 570 neliökilometriä, ja vuoden 2006 asukasluku oli 200 398. Alueen pääkaupunki on Kanye.


title: Isomuurat

text: Isomuurat ("Frederickena") on puumuurien heimoon kuuluva varpuslintusuku. Isomuurien sukuun kuuluu BirdLifen mukaan 3 lajia.


title: Norair Nurikian

text: Norair Nurikian (, s. 26. heinäkuuta 1948 Sliven, Bulgaria) on entinen bulgarialainen painonnostaja ja olympiavoittaja.


title: Norair Nurikian

text:
Nurikian voitti kultaa Münchenin 1972 olympialaisissa alle 60-kiloisten sarjassa maailmanennätystä sivuavalla yhteistuloksella 402,5 kg. Hän nosti punnerruksessa 127,5 kg, tempauksessa 117,5 kg sekä työnnössä maailmanennätyksen 157,5 kg. Montréalin 1976 olympialaisissa hän voitti kultaa alle 56-kiloisten sarjassa maailmanennätystuloksella 262,5 kg (117,5 kg tempauksessa ja 145 kg työnnössä).
Nurikian saavutti MM-kilpailuissa alle 60-kiloisten sarjan yhteistuloksissa hopeaa vuonna 1973 sekä pronssia vuosina 1971 ja 1974. Hän voitti Euroopan-mestaruuden alle 56-kiloisissa vuonna 1976 sekä saavutti neljä muuta yhteistuloksen EM-mitalia vuosina 1969–1974 alle 56 kilon ja alle 60 kilon sarjoissa.


title: Norlyn

text:
Norlyn Oy oli vuosina 1966-1976 Torniossa Torpin teollisuusalueella sijainnut kreppisukkia sekä sukkahousuja valmistava tekstiiliteollisuuslaitos. Vuonna 1971 Norlyn sai tasavallan presidentin myöntämän vientipalkinnon tunnustuksena hyvin kehittyneestä vientitoiminnasta. Se oli nopeasti kasvava yritys, ja se työllisti enimmillään noin tuhat työntekijää.
Norlyn Oy siirtyi vuonna 1976 Suomen Trikoo Oy:n omistukseen.


title: Norlyn

text: Norlyn jäi eloon tuotemerkkinä, ja sittemmin se on ollut Finnwear Oy:n ja Vogue Group Oy:n tuotemerkki. Nykyään Norlyn on yksi Nanso Oy:n tuotemerkeistä.


title: Kurtis McLean

text: Kurtis McLean (s. 2. marraskuuta 1980 Kirkland Lake, Ontario, Kanada) on kanadalainen jääkiekkoilija, joka pelaa Itävallan Erste Bank Eishockey Ligan Graz 99ersissa. Hän on pelipaikaltaan keskushyökkääjä. Eliteprospects.com -sivuston Ulf Anderssonin mukaan McLean on kahden suunnan sentteri, joka on hyvä pelintekijä ja jolla on hyvä visio sekä pelikäsitys. Andersson mainitsee hänet myös työteliääksi pelaajaksi, joka on käyttökelpoinen alivoimalla ja jolta löytyy myös johtajaominaisuuksia. McLean laukoo oikealta. Hän on pelannut urallaan neljä NHL-ottelua New York Islandersissa kaudella 2008–2009. Euroopassa McLean on pelannut myös Suomessa, Sveitsissä, KHL:ssä ja Saksassa.


title: Kurtis McLean

text: McLeanin kasvattajaseura on Kirkland Lake Blue Devils. Hän pelasi juniorina myös Kirkland Lake Legion 87'sin, New Liskeard Cubsin ja Durham Huskiesin paidoissa. McLeania ei koskaan varattu OHL:ään. Hän pelasi vuodet 1999–2001 OPJHL-joukkue Trenton Stingissa. McLean voitti molempina kausinaan joukkueen sisäisen piste- ja syöttöpörssin. Vuodet 2001–2005 hän kävi Norwichin yliopistoa. McLean ylsi jokaisella yliopistokaudellaan joukkueensa sisäisen piste- ja maalipörssin voittoon. Kautta 2002–2003 lukuun ottamatta hän voitti jokaisella kaudellaan myös koko ECAC Eastin piste- ja maalipörssin. McLean valittiin myös jokaisen kautensa päätteeksi NCAA:n III-divisioonan All-American Teamiin, johon hänet on valittu useiten koko sarjan historian aikana. Viimeisen yliopistokautensa 2004–2005 päätteeksi McLean siirtyi loppukevääksi UHL-joukkue Richmond RiverDogsiin.


title: Kurtis McLean

text: Syyskuussa 2005 McLean teki vuoden mittaisen AHL-sopimuksen Wilkes-Barre/Scranton Penguinsin kanssa. Kaudesta 2005–2006 reilut puolet eteni kuitenkin ECHL-joukkue Wheeling Nailersissa. Syyskuussa 2006 hän teki NHL-sopimuksen Pittsburgh Penguinsin kanssa. McLean vietti kauden 2006–2007 suurimmaksi osaksi farmijoukkue Wilkes-Barre/Scrantonissa ja sai tililleen otteluita myös Nailersista. Kauden 2007–2008 hän pelasi kokonaan Wilkes-Barre/Scrantonissa, jonka toiseksi paras pistemies McLean oli Tim Brentin jälkeen tehoilla 22+32=54.


title: Kurtis McLean

text: Heinäkuussa 2008 McLean teki vapaana agenttina vuoden mittaisen sopimuksen New York Islandersin kanssa. Hän pelasi kauden 2008–2009 kuitenkin suurimmaksi osaksi farmijoukkue Bridgeport Sound Tigersissa, jonka kolmanneksi paras pistemies McLean oli tehoilla 15+37=52. Hän debytoi kauden aikana myös NHL:ssä, jossa McLean pelasi neljä ottelua. Hän pelasi ensimmäisen NHL-ottelunsa 19. tammikuuta 2009 Washington Capitalsia vastaan. McLeanin NHL-uran avausmaali syntyi hänen toisessa NHL-ottelussaan 21. tammikuuta 2009 Anaheim Ducksin Jean-Sébastien Giguèren taakse. Maalinsa myötä hänen valittiin kaksi päivää myöhemmin McLeanin kotikaupungissa Kirkland Lakessa sijaitsevan jääkiekkomuseo Hockey Heritage Northin jäseneksi.